text:
Saturday, May 31, 2014
Stories based on the life and style of the aristrocracy of Mithila
सूबेदारी, जागीरदारी आओर ज़मीन्दारी प्रथाक प्रचलनकाल तक सामन्तीय प्रभाव बनल रहल। ब्रिटिशकालीन जे पुरनका बंगाल(एखुनका बिहार, बंगाल आओर उड़ीसा) छलए ओकर अंतर्गत, सामन्तीय प्रभावाधीन एक विषेष जनवर्ग विकसित छल जे अपन अलगहिं परिचय लऽ के समाजक मध्य फलैत फूलैत छल। एहि मे सामन्त-वर्ग तऽ छलहे, सामन्तीय प्रणालीक अंतर्गत जीवन-यापन करैत मध्य-वर्ग आओर निम्न-वर्ग सेहो छलए जे अपन विशिष्ट जीवनचर्या आओर मानसिकताक प्रभाव सॅ सामान्य समाज सॅ पृथक छल। ज़मीन्दारी प्रथाक उन्मूलनक संग, समाजक ई वर्ग सेहो उन्मूलित होइत चल गेल। रहि गेल किछु देखल, किछु सुनल खिस्सा, किछु संस्मरण, जेकरा कथाक रुप मे प्रस्तुत कऽ के, ओहि कालखंडक जीवन-शैली-चर्याक इतिहास के सहेज के रखै के प्रयास कऽ रहल छी।
प्रस्तुत कथा हम 2005ई0 मे लिखने छलहुं आओर - जखन तखन - में प्रकाशित भेल छल। पुनः एतऽ किछु इच्छुक पाठकक लेल दऽ रहल छी। मुदा कृतिदेव लिपि सॅ यूनिकोड मे अनुवादित भेला सॅ हिज्जय मे किछु दोष रहि गेल। पाठकगण माफ करथि से प्रार्थना।
हमरा बिसरब जुनि
’राजा होथि कि महाराजा, तेरह तेरह बरखक कन्या रखताह त लोक कहबे करतन्हि’
केओ कुटुम्बिनी बाजल छलीह से रानी दुर्गेश्वरी देवीक कान मे पड़ि गेल छलन्हि।
बात त सत्ये छलैक। यशोमायाक धुआ यद्यपि छोट छलन्हि मुदा बारहम पुरि के तेरहम चढ़ि चुकल छलनि से कनेक टा बात नहि छलैक। मुदा रानी साहेब की करथु। कत्तहु फेकि कोना के दितथिन। जतेक वऽर ठीक होइत छलनि सभक एक्कहि मांग। ‘केदलीक तालुका लिख दियऽ’ अही एक मांग पर कथा स्थगित भऽ के टुटि जाइत छलन्हि।
‘कालीगंज रेयासत’ कनेक टा नहि छलैक। बावन धार एंव बावन पहाड़क राज्य कहबैत छलैक। मुदा केदलीक तालुका अपन उर्वर भूमिक कारणे रेयासतक नाक कहबैत छल। सभ सॅ बेशी राजस्व अही खंड से अबैत छलैक। तैं केदलीक इलाका केँ कन्यादानक मूल्य मे देनाइ राजा के कदापि मंजूर नहि छलनि।
एक से एक कथाक सूत्र अबन्हि। उच्च श्रोत्रिय, ताहिपर सॅ सुंदर प्रथम वर सभ। मुदा जहिना कथा उपस्थित कयेल जाइ कि घूरि फिर के एक्कहि ‘केदलीक’ मांग कऽ बैसथि बऽरक बाप।
कालीगंजक ब्राह्मण राजवंश श्रोत्रिय नहि छल तैं श्रोत्रिय सॅ संबंध हुनका लोकनि के बड़ श्रेयस्कर बुझाइन्ह। ऐहेन नहि छलैक जे श्रोत्रिय लोकनि कालीगंजक संबंध से साफे कतराति होथि। कतेक उच्च श्रेणीक लोक भीतरहिं भीतर ऐहेन संबंध बनबैक लेल लालायित रहैत छलाह। कारण छल जे हिनका लोकनि के प्रचुर धन संपदा तऽ भेटबे करन्हि,संगहि विशेष आदर सम्मान सेहो प्राप्त होइन्ह। तै श्रोत्रियेतर परिवार सॅ संबंध स्थापनक फलस्वरुप होइवला सामाजिक भत्र्सना एंव निष्कासनहु के इ लोकनि सहि जाथि। हॅं एकर भरपाइ-स्वरुप किछु मोट टाका आओर मुंहमांगल भू-संपदाक लोभ हिनका लोकनि के ग्रसित कइये लन्हि। आ से भेटबो करन्हि।
मुदा ‘केदली’ देनाइ साफ अस्वीकार छलनि राजा कें। अंत मे, बड़ अनुसन्धानक बाद एकठाम कथा स्थिर भेलन्हि। अठारह वरखक प्रथमवर, द्वितीय श्रेणीक बड़का सोति। केदली तऽ बांचि गेलनि मुदा व्यवस्थाक नाम पर पूरे एगारह हजार टाका देमऽ पड़लनि। ताहू पर शर्त ई, जे टाकाक प्रसंग गोपनीय रखैत, वऽर के एहितरहें लऽ जाउ जाहि सॅ बुझना जाइक जे बऽरक अपहरण भेल हो। कियेक तऽ अपहरणक कथाक प्रसार भऽ गेने सामाजिक बहिष्कार सॅ बांचि जेताह, ऐहेन विश्वास छलन्हि वऽरक बाप के।
कालीगंजक लोक के सभटा मान्य करहि पड़लनि। राजकन्याक बढ़ति वयेसक दुआरे ओ लोकनि कन्यादानक लेल ततेक आतुर छलाह जे बेसी मीन-मेख निकालबाक औकाति नहि छलन्हि। ताहि पर सॅ, ई कथा आन सभ तरहें उपयुक्त छलन्हि।
बैसाख शुरु होइ सॅ एक पख पहिनहि भुटकुन झा अपन बालकक अपहरणक संपूर्ण योजना लिख के पठा देलखिन। “आगामी शुक्ल दशमी के प्रातहि बौआ अपन बहिनक सासुरक लेल विदा हेताह। संगमे मात्र एकटा खवास रहतन्हि। ई अवसर सभ तरहें ठीक बुझना जाइत अछि तैं सरकार के लिख रहल छी जे एहेन उपाय कयेल जाये जे बौआक कठमान “भोला बाबू” ओहि दिन प्रस्तुत रहथि। बाटहि सॅ लऽ जाथिन से नीक। भोला बाबू यदि कहथिन जे “चलू, दड़िभंगा धुरा दैत छी“ तॅऽ कोनो तरहक आपत्ति नहिये करताह। शेष अपने स्वयं सर्व समर्थ छी- इत्यादि।” ॅ
योजनाक अनुरुपे सभ कार्य भेलैक। वऽरक कटमाम श्री भोलानाथ झा जे कालीगंजक सर्कल मनेजर छलाह, आओर अइ कथा मे मुख्य घटक सेहो छलाह, नियत समय पर राजक मोटरकार लेने ओइ स्थान पर पहुचि गेलाह, जै बाटे वऽर के आयेब निश्चित छलनि। एकटा गाछक तऽर मे कार रोकि के भागिनक प्रतीक्षा करऽ लगलाह। करीब पौन धंटाक बाद दूटा व्यक्ति अबैत दृष्टिगोचर भेलखिन। एक गोटा घोड़ी पर बैसल चल अबैत छलाह आओर दोसर युवक जे संभवतः हुनकर नौकर छल से पाछाँ पाछाँ माथ पर पेटी उठौने अबैत छल। लऽग अबै पर भोला बाबू चीन्हि गेलखिन। वऽर आओर हुनक खवास छल। कार से उतरि के सोर पाड़लखिन
“औजी, घूटर बौआ छी यौ”
“लालममा! अहां एतऽ ?” कहैत लऽग आबि के धूटर, माम के गोड़ लगलखिन। आओर किहु पुछितथिन मुदा हुनकर घ्यान तऽ चमचमाइत मोटरकार दिस छलन्हि। पुछलखिन
“ई हवागाड़ी थिकैक ने! अहाँक थिक लालममा ?”
लालमामा सेाचितहि छलाह जे षड़यंत्रक सूत्रपात कतऽ सॅ करी से अनायासे भऽ गेलन्हि। सूत्र के मतबूती सॅ पकड़ैत बजलाह
“हमरे थीक, सैह बुझू- - - घुरब मोटरकार पर ?”
घूटर कुदि के बजलाह “कनेके घुरा दियऽ, कोम्हर सॅ बेसबैक ?- - चलू ने!”
भागिनक अगुताइ देखि के भोला बाबू जाल फेकलन्हि “कनेके कियेक घुरब ? चलू नीक जेकां घुरा दैत छी। हमर संग दड़िभंगा चलू। मोटरकारो पर चढ़ल भऽ जायेत आओर दड़िभंगो घूरि लेब”
एक्कहि संग दू दू टा आकर्षक प्रस्ताव सॅ पहिने तऽ धूटर बड़ प्रसन्न भेलाह मुदा लगले मोन पड़लनि जे हुनका बहिनक ओतऽ जेबाक छलनि। उदास भऽ के माम के कहलखिन
“मुदा हम त लोहना जेबाक लेल निकलल छलहु- - सीता बहिन ओइठाम - -”
“से कोन भारी बात छैक, हम सांझ धरि अहांके लोहने पहॅंुचा देब। हमहू सीता दाइ सॅ भंेट कऽ लेबेन्ह। रौ मुनमा- - तो घोड़ी लऽ के लोहना चलि जो, सीता दाइ के कहभून जे लालममाक लेल माछ बना के रखतीह, हम सांझो सांझ तक पहुचि जेबन्हि घूटरक संग”
आब घूटर जाल मे पैसि चुकल छलाह। झटपट गुनमा कें आवश्यक निर्देश दऽ के कारक पिछुलका सीट पर भोला बाबूक बगल मे बैसि गेलाह। मोन आनंद सॅ ओतप्रोत छलनि। एकके संग कैकटा प्रश्न पूछऽ लगलखिन
“ई ठीके हवे सॅ चलैत छैक ? लगाम तगाम किच्छु नहि ? चकाचक केहेन करैत छैक!”
हॅंसि के भोलाबाबू षड़यंत्रक अगिला चरणक सूत्रपात केलन्हि। कहलखिन “अहू सॅ बेशी चकाचक करैत मोटरकार होयत अहांकें। अहू सॅ बढ़ियाॅं, बस, अप्पन लालममा पर विश्वास राखऽ पड़त।”
लालमामाकमुँह ताकऽ लगलाह घूटर। कान पर जेना विश्वासे नहि भेलन्हि। लालमामा कहैत गेलखिन “हॅं यौ भागिन! मोटरे टा नहि, कोठा, सोफा, सभ हैत- -”
तावत ड्ाइवर कार स्टार्ट कऽ देलकै। इंजिनक घरघरी सॅ आओर साकांक्ष आ अचंभित भऽ के घूटर मामक दिस तकलनि। हुनका बुझि पड़लेन जेना लालमामा कोनो तिलस्मी जादूगर होथि आओर ओ स्वयं कोनो राजकुमार।
साम दाम दंड आओर भेदक समुचित ओ सामयिक प्रयोग करैत, नानाप्रकारक लाभक प्रस्ताव सॅ किछुये काल मे भोलाबाबू तेहेन ने सम्मोहित केलखिन जे धूटरक सरल-तरुण मोन मणिकांचनक वशीभूत भऽ गेलन्हि। जालक मुंह कसाइत चलि गेलैक आओर ओ ओहि जाल मे नीक जेकां फंसि गेलाह।
चारिम दिन, अपन विजयपताका फहरबैत, भोलाबाबू, वऽरक संग, कालीगंज पहुंचि गेलाह। तखनहि सिद्धान्त आओर कुमरम इत्यादि भेलैक आओर प्रातहिं शुभ लग्न मे घूटर झा, राजकन्या यशोमामायाक पाणिग्रहण कएल।
आब घूटर राजाक जामाता भऽ गेलाह। नाम मे उपाघि जुड़ि गेलेन्ह। मुदा “ओझा साहेब बाबू घूटर झा” ई नाम सभ के बड़ अनसोहांत बुझना जाइ। ततेक अनसोहांत नहियो बुझि पड़ितै मुदा राजाक खास खवासक नाम सेहो छलैक “घूटरा”। तै अंत मे इयेह तय भेल जे ओझाक राशिके नाम प्रचलित कयेल जाइन्ह। घूटर झा आब “ओझा साहेब बाबू भेषधारी झा” कहबऽ लगलाह।
सुनि के घूटर के कोनादन लगनि मुदा जेना जेना समय बीतैत गेलैक तेना तेना नव वातावरण, नव उपाघि आओर नव सम्मानक इंद्रघनुषी रंग मे मोन रंगैत चलि गेलैन्ह। रहबाक लेल पृथक भवन, नौकर-चाकर, सवारीक लेल नव मोटरकार। चारू कात सॅ मान आदरक बरसात होइन्ह। प्रतिदिन राजा साहेब अपन मोसाहेब लोकनिक द्वारा कुशलादि पुछबथिन। रानी साहेब अपनहिं हाथे पान लगा के जमाए के पठबथिन। ओझा साहेबक एक इच्छाक पूर्ति करबाक लेल दसो दिशा मे लोक दौड़ि जाए।
मुदा सभसॅ प्रगाढ़ एंव मनोहारी रंग चढ़लनि यशोमाया दाइक सहज स्वाभाविक समर्पणक। यशोमाया यौवन मे पयेर रखनहि छलीह। जेना कोनो नव लता समीपस्थ वृक्षक संरक्षण पाबि के गति पबैत अछि आओर किहुये काल मे पसरि के आच्छादित भऽ जाइत अछि तहिना यशोमायाक नव यौवन आओर नव प्रेम मे नित नव स्फुरण होमऽ लगलन्हि तरुण पतिक सानिध्य सॅ। प्रेमक ई पहिल अनुभूति आओर प्रेयसीक सहज समर्पण तेहेन ने बन्हलकनि जे घूटरक तारुण्य नेहाल भऽ गेलैन्ह। गामक माटिक गंधो बिसरऽ लगलैन्ह। ओझा साहेब कालीगंजक माटि मे रमऽ लगलाह।
ओम्हर, मघुश्रावणीक बादहिं सॅ भुटकुन झाक कयेक टा पत्र आबि चुकल छलन्हि। पुत्र आओर समधि दूनू के। सभमे इएह अनुरोध जे आब धूटर के विदा कएल जाइन्ह। बेटा के चुमाओन कऽ के विवाहक लेल पटबितथि से मनोरथ तऽ पूरा नहिये भऽ सकलन्हि, कम सॅ कम कोजागराक चुमाओन करितथि से सिहन्ता छलनि वऽरक माए केॅ। पत्रक आशय बुझि के इयेह तय भेल जे यात्राक दिन धूटर विदा भऽ के गाम जाथि। कोजागराक भार ओाहि ठाम जाइन्ह जाहि सॅ गामोक लोक कालीगंज राज्यक वैभव आओर सांठ राज देखए।
बड़ उत्साह सॅ वऽरक विदाक ओरिआओन भेल। दुर्गेश्वरी ततेक वस्तुजात देलखीन जे लोक देखितहि रहि गेल। परिवारक स्त्रीगण सभक लेल उत्तम व्यवहार पठौलखिन। पृथक सॅ समधिनक लेल दू पेटी भरि कपड़ा लत्ता , गहना-गुरिया देलखिन।
मुदा घूटर के, ने विदाक समाचारे सॅ तेहेन प्रसन्नता भेलन्हि आ ने वस्तुजाते देखि के कोनो कौतूहल। विदा होइक अर्थ छल गाम मे माएक सामना केनाइ। आओर ओ अपन माएक उग्र स्वभाव सॅ पूर्ण परिचित छलाह। गाम पहुचलाक बाद ओ केहेन प्रतिक्रिया देखौथिन, तै विषय मे भांति भांतिक आशंका मोन मे होमऽ लगलन्हि। संगहि, प्रिया-विछोहक कल्पनामात्र सॅ मोन कातर भऽ उठलन्हि। एखनहि तऽ सूखल धरती पर वरखाक पहिल फोहार पड़ल छल, एखनहि तऽ माटि मे सॅ सोन्ह-सोन्ह गन्ध बहराके चारू कात पसरल छल आओर एखनहि ई तुषारापात! मुदा करितथि की?
विदा सॅ पहिलुका राति मे, जखन यशोमाया हाथ मे एकटा रुमाल पकड़ा देलखिन आओर कॅपैत कंठ सॅ एतबहि कहि सकलखिन “हे, मोन राखब, हमरा बिसरब जुनि” तऽ किछु उत्तर नहि फुरलन्हि। गऽर अवरुद्ध भऽ गेलेन्ह। स्त्रीक हाथ गसिया के धऽ लेलन्हि।
विदा कालक करुण गीत, आओर अर्थपूर्ण विधि सभक संपादन करैत करैत घूटरक मोन ततेक आकुल भऽ गेल छलन्हि जे ओ अनमनस्क जेकां सभ निर्देशक पालन करैत चल गेल छलाह। मोटरकार काफी दूर निकलि गेलैक तखनि लेना भक्क टुटलनि। हॅं, ई धरि मोन पड़लनि ले पत्नीक हाथक कोमल स्पर्श पीठ पर पड़ल छलनि आओर उपस्थित स्त्रीगण मे सॅ केओ बाजल छलीह
“यौ ओझा साहेब, ई सिनुरक थाप हमर यशोमाया दाइक हाथक थीक, जखनि जखनि अइ पर नजरि पड़त तऽ ओ अहाँक सोझां मे ठाढ़ भऽ जेतीह। बिसरबनि जुनि हमर यशोमाया दाइ के”
आओर पीठ पर ओ तरहथी काँपि उठल छलैक। घूटर आखि बन्न कऽ लेलन्हि।
जहिना दरवज्जा पर मोटर पहुंचलैक कि देखितहि देखितहि लोकक ठट्ठ लागि गेलैक। भुटकुन झाक बालक राजाक बेटी सॅ विवाह कऽ के घूरल छथि सयेह गामक लोक ले कनेक टा गप्प नहि छलैक। तै पर सॅ इहो हल्ला छलैक जे यदि भुटकुन झा बेटाक ई संबंध कें स्वीकार करताह तऽ सोति समाज सॅ बारल जेताह। तै तमाशा देखै ले आओर वेसी लोक जमा भेल छल। आ भेबो केलैक तहिना। एम्हर भोलाबाबूक संग घूटर दालान पर पयेर रखलनि कि ओम्हर आंगन मे कन्ना-रोहट आरंभ भऽ गेलैक। घूटरक माए चिकरि चिकरि के भोलाक सातो पुरखाकें गारि श्राप सॅ दागऽ लगलखिन।
“यौ भोला बाबू यौ भोला बाबू! कोन जन्मक बदला लेलौं यौ! - - - आरे बाप रे बाप! डाका दऽ देलहुं हमर घर मे - - सोन सन पूत के लऽ जाके छोटहाक ओइठाम बेचि देलहुं यौ - - - दूनू सार बहिनौ मिलके ई कोन खेल खेलेलहुं- - - बौआक बाबू के तॅ तेहने ज्ञान भेलन्हि जे मुइल स्त्रीक भाइ केर गप्प मे पड़ि के अपन परलोको नष्ट कऽ लेलन्हि- - - आब मुइला पर जलहु के देत? - - - आबथु ने भोला बाबू कनेक हमर सोझां मे - - -मुँहें झौंसि देबन्हि भकसी मे - - - बाप रे बाप! - - एतेक पाप कतऽ के राखब यौ भोला बाबू- - तेहेन बाप छलाह जे भिनसर मे लोक नामो नइ लइ छन्हि - - - हे दिनकर !- - - देखबन्हि हिनका - - - इत्यादि।
घूटर कें तऽ माए सॅ एहने आशा छलनि मुदा भोलाबाबू के तऽ जेना काठ मारि देलकेन। ओ तऽ बहिनौ के कहला पर अइ काज मे पड़ल छलाह। तॅै हतप्रभ भऽ के भुटकुन झा दिस ताकऽ लगलाह। स्त्रीक रंग ढंग देखि भुटकुन पहिनहिं सॅ अप्रतिभ भेल ठाढ़ छलाह मुदा आब परिस्थिति के विशेष विगड़ैत देखि आगाँ बढ़ि के सारके हाथ पकड़ि के बैसौलखिन आओर कहऽ लगलखिन “हिनकर स्वभाव तऽ अहां जनिते छी - - तै पर सॅ मनोरथ छलनि जे धरमपुरक सदानन्द ठाकुरक कन्या मे करितथि, से जे नहि भऽ सकलन्हि तेकरे - - -“।
घूटरक माए दोरुखा लग सॅ सुनैत छलखीन। बिच्चहि मे लोकि लेलखिन। कहलखिन
“से एखनि की भेलैए ! हम, यदि एहि अगहन मे सदानन्द ठाकुरक बेटी के, पुतोहु बना के नहि देखा दी तऽ हमर नाम “कामाख्या” नहि ! घूटरक बाबू रुपैया गनि गनि के चटैत रहथु !
तखनहि, घुटर आंगन मे जाके माए के गोड़ लगलखिन। आंखि मे काजर आओर माथ पर घुनेस-पाग देखैत देरी चीत्कार कऽ उठलीह कामाख्या। घुनेस नोचि के फेकि देलखिन आओन मूर्छित भऽ के खसि पड़लीह। दांती लागि गेलन्हि। घूटर दौड़ि के जल अनलन्हि। जऽलक छीटा दऽ के होस मे अनलखिन। होस मे अबिते देरी फेर वयेह प्रलाप आरंभ भऽ गेलन्हि।
“बेटा हम्मर थीक ! नौ मास पेट मे हम रखलियैक ए, हमर बात नहि काटत। किन्नहु नहि काटत हमर बात। - - - ई विवाह कोनो विवाह थिकैक ! हम नऽ- -हि मानैत छी एहेन चोरौआ विवाह ! आ ने हम ओइ छोटहाक बेटी के घऽर करब। हम अप्पन घूटर बाबूक विवाह करबनि अही अगहन मे। लोको देखतैक जे केहेन काज हेतैक। तेहेन सांखड़ सांठब जेहेन केओ ने सठने हैत - - - की यौ बाबू ? - - - माएक मनोरथ पूर करब ने ? - - - बाजू ! - - - बौआ!- - माएक मोनक तोख राखब कि ने ? - - - वचन दियऽ हमरा- - - सप्पत खाउ !!- - ।
कहैत कहैत फेर उन्माद आबि गेलन्हि। ओ घूटरक बांहि पकड़ि के जोर जोर सॅ झकझोरऽ लगलखिन। माए के एहेन विक्षिप्तावस्था मे देखि के घूटर डरि गेलाह। लपकि के माए के उठौलन्हि आओर पिता के सोर पाड़ऽ लगलाह “बाबू यौ ! देखियौ ने - - दाइ तऽ कोनादन करै छथि- - दाइ - - दाइ!- - दाइ यै!”
बेटाक मुंह सॅ अपन संबोधन सुनितहि कामाख्या आंखि खोलि देलखिन आओर बेटाक गऽर धऽ के हिचुकि हिचुकि के कान लगलीह। कनेक कालक बाद जखनि मोन कनेक हल्लुक भेलैन्ह तऽ उठलीह आओर सभ सॅ पहिल काज ई केलेन्ह ले जतेक भार-दउर वस्तुजात कालीगंज सॅ आयेल छलैक, सभटा उठवाके पोखरि मे फेकवा देलखिन। जखनि ई विवाहे मान्य नहि छलन्हि तखन वस्तुजातक कथे कान। भुटकुन झा किच्छु नहि बाजि सकलाह।
तेसर दिन जखनि कोजागराक भार आएल तऽ एकबेर फेर हो-हल्ला मचल। मुदा अंत मे एक्कैसो बोरा मखान पोखरि मे फेकवाइये के दम लेलन्हि कामाख्या। किछु काल धरि तऽ मखानक पथार लागल रहल जलसतह पर। पाछाँ गामक लोक सभ काढ़ि-काढ़ि के लऽ गेल। सुखा-सुखा के रखलक आओर मोन भरि खेलक। मुदा भुटकुन झाक आंगन मे ने चुमाओन भेलनि ने कोनो गीत-नाद। कालीगंजक नामो लेनाइ वर्जित भऽ गेल।
मुदा घूटर अपन मोन के की करथु। मोने नहि मानल जाइन्ह। घुरि घुरि के मोन अटकि जाइन्ह यशोमाया पर। प्रबल इच्छा होनि पत्र लिखबाक। ताहू सॅ प्रबलतर इच्छा होनि उड़ि के पहुंचि जाइक। मुदा पांखि छलनि कहाँ ? जेहो छलनि से माए कुतरि के राखि देने छलखीन। माए पर कखनहु के बड़ रोष होइन्ह।
“सभ के अपन मनोरथक पड़ल छैक। हमर मोन पर की बीति रहल अछि तै पर केओ कियेक विचार करत। बाबू के टाकाक लोभ छलन्हि से भरि डांड़ कसिये लेलन्हि। माए के जातिक अभिलाषा छन्हि से पूरा कइये के रहतीह। मुदा हमर की इच्छा आछि, हमर की अभिलाषा अछि तेकर कोनो परवाहि नहि छनि केकरहु!”
सोचैत सोचैत फेर कखनहु संतानजनित कर्त्र्तव्व्य बोध सेहो होइन्ह।
“ई शरीर न माइये बापक देल थीक, कतेक कष्ट काटि के पोसने हेतीह दाइ हमरा। तॅ हुनके पहिल अधिकार छनि, जेना कहथि-- जेना राखथि- - हमरा ग्राहय हेबाक चाही।”
अइ तरहें, त्याग आओर अनुराग क उहापोह मे पड़ल छलाह घूटर। मोनक द्विविधाक कोनो समुचित समाधान नहि सूझाइन्ह। समय बीतैत रहल। देखैत देखैत दू मास बीत गेल।
आइ दू दिन सॅ भुटकुन बाबूक आंगन मे बेश चहल पहल छल। कल्हुका साझ मे घूटरक विवाहक लेल लाबो भुजा गेलेन्ह। आइ अपरान्ह मे विवाह छलन्हि। बगलेक गाम, धरमपुर मे सदानन्द ठाकुरक ओइठाम बरियाती जेतैक। जातिक श्रेणी मे कनेआं छठम पड़ैत छैक तै सॅ की ? बरक माए केर उत्साह देखवाक योग्य छलन्हि। बड़ मनोरथ सॅ सांकड़ सठने छलीह। डेढ़ पट्टा चीनी, मऽन भरि सुपारी आओर खास बनारस सॅ मॅगाओल लत्ती बला पटोर। कतहु कोनो कसरि नहि छलन्हि।
कसरि छलन्हि एक्केठाम, बऽरक मोन मे बड़ कसरि छलन्हि।
जेना जेना ढोल तासाक तड़ तडी बढल जाइक तहिना तहिना घूटरक मोन बैसल जाइन्ह। ओ, एकटक, धरक धरैन पर नअरि गड़ौने ओछान पर पड़ल छलाह। मोन कतहु सुदूर मे भटकि रहल छलन्हि। दूनू हाथ पसारि के केओ बजा रहल छलन्हि। डबडबाएल आंखि सॅ केओ उपालंभ दऽ रहल छलन्हि जे “एखनहि बिसरि गेलहु ?” एक्के ध्वनि माथ मे टनक जेकां घूरि घूरि के बजैत छलन्हि “हमर कोन दोष ? हमर कोन दोष ?”
बुझि पड़लन्हि जे माथ लग केओ ठाढ़ अछि। घुरि के तकलन्हि तऽ पिता छलखिन,
“उठू बाउ, धरमपुर सॅ आज्ञा लैले आएल छथि। दलान पर चलू”।
तंद्रा तऽ टुटि गेलन्हि मुदा अनमनस्के जेकां पिता सॅ पुछलखिन।
“आज्ञा ? आब कथीक आज्ञा देबेन्हि हम ? आओर हमर आज्ञाक कोन काज ?”
पुत्रक मनोदशा पिता सॅ नुकाएल नहि छलन्हि। तइयो घूटर के बुझबैत, कहऽ लगलखिन।
“अहींक आज्ञा तऽ सर्वोपरि छैक। ई बड़ महत्वपूर्ण क्षण होइत छैक जीवनक। विवाहक विधि आरंभ करवा सॅ पूर्ण वर सॅ अंतिम आश्वासन लेल जाइत छनि जे ओ एहि कन्याक पाणिग्रहणक लेल प्रस्तुत छथि की नहि। स्वतंत्र रुप सॅ, ओहि कन्याक संग जीवनपर्यन्त निर्वाह लेल तैयार छथि, से वचन वऽरकमुँह सॅ लै केर बादहि कन्याक पिता आश्वस्त होइत छथि। तॅ जावत अहाँ अनुमति नहि देवन्हि, ओतुक्का वैवाहिक कार्यक्रम आरंभ नहि हेतैक।”
घूटरक माथ धम्म धम्म कऽ उठलन्हि । मोन पड़लनि जे अइ सॅ पहिनहुं आज्ञा- अनुमति देने छलखिन ओ। किछुये मास पहिने केकरो पाणिग्रहण केने छलखिन। जखन ओइ आज्ञाक कोनो महत्व नहि रहलैक तखन फेर ई नव आज्ञा कथी ले, आओर कोन विश्वास पर ?
घूटर अनमनस्के जेकां पिताक पाछाँ लागि गेलाह। दालान लऽग पहुंचि के भुटकुन बाबू के मोन पड़लनि जे घूटरक माथ पर ने पाग छनि ने देह पर तौनी। ओ घूटर कें कहलखिन “जाह ! पाग तौनी कहाँ लेलहुं, जाउ पेटी मे सॅ निकालि के पहिर लियऽ आओर झट दऽ दलान पर आबि जाउ। कन्यागत के बड़ अगुताइ छनि”।
घूटर अपन कोठली मे घूरि एलाह आओर चैकी तर सॅ पेटी घीचि के खोललन्हि। खोलैत देरी मोन एकदम सॅ बेकाबू भऽ गेलैन्ह। उपरहि मे राखल धबधब उज्जर दोपटा पर यशोमायाक तरहथीक सिनुरक थाप आंकल छलनि। ई थाप दइत काल, जे यशोमायाक हाथ कांपि उठल छलनि, से धक्क सॅ मोन पड़ि गेलन्हि। बुझना गेलन्हि जेना सम्मुख मे साक्षात् यशोमाया ठाढ़ छथि। सजल नेत्र सॅ कहैत छथिन।
“हे मोन राखब ! हमरा बिसरब जुनि”
घूटर आगाँ किच्छु नहि सोचि सकलाह। दोपटा उठा के ओढ़ि लेलन्हि आओर दन्न सॅ घर सॅ बहरा गेलाह। सोझॅंहिं दालान पर आबि के स्थिर आओर दृढ़ स्वर मे एतबहि कहलखिन
“हम आज्ञा नहि दऽ सकब। अपने सुनल ? हम आज्ञा नहि दैत छी - - किन्नहु नहि देब !”
दू घंटाक बाद, घूटर जखनि कालीगंज दिस जाइ वला रेलगाड़ी मे बैसलाह, तखनहुं दोपटा ओढ़नहि छलाह।
-----------------------
गिरिजानन्द सिंह
नवरतन कोठी, 2005
Posted by girijanand sinha at 5:59 AM 1 comment:
Subscribe to: Posts (Atom)


c: text/html

text:
पटना। 12 सितम्बर। आयकर विभाग द्वारा बेनामी संपत्ति केर मामला म' राजद प्रमुख लालू प्रसाद यादव के बेटी आओर राज्यसभा सांसद मीसा भारती व दामाद शैलेश कुमार केर बेनामी संपत्ति सील करबाक अंतिम आदेश जारी कायल गेल अछि। एहि परिवार पर करीब 1000 करोड़ टाकाक जमीन किनबा म' हेरफेर करबाक आरोप सेहो अछि। आयकर विभाग के अंतिम आदेश नई दिल्ली म' सील कायल गेल संपत्ति के 90 दिनक बाद आयल अछि।
एहि बरख जून म' इनकम टैक्स डिपार्टमेंट द्वारा लालू यादव, हुनकर पत्नी आओर पूर्व मुख्यमंत्री राबड़ी देवी, बेटा आओर पूर्व उप मुख्यमंत्री तेजस्वी यादव, बेटि चंदा यादव, रागिनी यादव, मीसा भारती आओर हुनकर पति शैलेश कुमार के बेनामी संपत्ति सील करबाक मामला म'नोटिस थमाओल गेल छल। ऐहिक बाद विभाग द्वारा दिल्ली के वृजवासन स्थित एक फार्म हाउस, पालम विहार स्थित जमीन समेत करीब दर्जन भरी प्रॉपर्टी क' सील कायल गेल छल। एहिमे दक्षिणी दिल्ली के पॉश इलाका न्यू फ्रेंड्स कॉलोनी म' एक रिहायशी मकान आओर पटना के फुलवारी शरीफ इलाका म' 256.75 डिसमिल भूखंड पर बैन रहल शॉपिंग मॉल सेहो शामिल छल। आयकर विभाग द्वारा जब्त कायल गेल संपत्ति सभक बाजार भाव करीब 175 करोड़ टाका बताओल जे रहल अछि, जखन की कागज म' ऐहिक दाम मात्र 9.32 करोड़ टाका देखाओल गेल अछि।
मानल जे रहल अछि कि आयकर विभाग अगिला एक-दू हफ़्ता म' अदालत म' एहि बावत केस दर्ज करायत। आयकर विभाग बेनामी संपत्ति मामला म' पहिने राबड़ी देवी, तेजस्वी यादव, मीसा भारती आओर हुनकर पति शैलेश कुमार स' पूछताछ क' चुकल अछि। तेजस्वी आओर राबड़ी देवी स' आयकर विभाग करीब 13 सवाल पूछना छल, जाहिमे किछु के जबाब ओ सभ हां वा नहि म' देलनि बांकीक दस्तावेज पेश करि जबाब देलनि।

robotstxt: allowed

filter: keep


text:
संरक्षण स्थिति
कोनो प्रजातिक संरक्षण स्थिति ओहि सम्भावनाक द्योतक छी कि ओ प्रजाति वर्तमानमे वा निकट भविष्यमे विलोपनसँ बचल रहै । कोनो प्रजातिक संरक्षण स्थितिक आकलनक लेल बहुतेक कारकसभक ध्यानमे राखल जाएत अछि: नै मात्र की ओ प्रजातिक शेष सदस्यसभक सङ्ख्या, अपितु ओकर जनसङ्ख्यामे एक खास अवधिक दौरान समग्र वृद्धि वा कमी, प्रजनन सफलताक दर, ज्ञात जोखिम आदि।
विश्वव्यापी प्रणाली[सम्पादन करी]
सङ्कटग्रस्त प्रजातिसभक आइयुसिएन लाल सूची, एक सबसँ बेहतर विश्वव्यापी संरक्षण स्थिति सम्बन्धी सूची आर क्रमाङ्क प्रणाली छी । ई प्रणालीमे सङ्कटग्रस्त प्रजातियसभके तीन श्रेणीमे बांटल गेल अछि: गम्भीर रूपसँ विलुप्तप्राय (CR), विलुप्तप्राय (EN) आ असुरक्षित (VU)। एकरसंगे सन् १५०० सँ अखनधरि विलुप्त भ गेल आ जङ्गलमे विलुप्त भ गेल जीवसभ सूचीबद्ध अछि । कम जोखिम भेल जीवसभ सेहो श्रेणीमे विभाजित अछि । विलुप्तप्राय जीवसभ आ वनस्पतिक अन्तर्राष्ट्रिय व्यापारक अन्तर्राष्ट्रिय समझौता ई बातक सुनिश्चित करैत अछि कि जङ्गली जानवरसभ आ गाछक नमूनासभक व्यापार ई जीवसभ आ वनस्पतिसभक अस्तित्वक खतरामे नै धकेल दै।


text:
शहर के गंगासागर पोखैर, हराही पोखैर, दिग्घी, मिर्जा खाँ तालाब सहित 89 तालाब व नदी कात छठ व्रती सूर्य क' अर्घ दैत छैथ। ओतहि शहर म' सैकड़ो जगह लोग अप्पन - अप्पन घर म' तालाब बना छठ मैया क' अर्घ दैत छैथ। आय सँ युद्ध स्तर पर घाट सभक सफाई कायल जे रहल अछि, जाहिमेँ विधायक व निगम केर मेयर गौरी पासवान कैको घाट सभक निरीक्षण करि घाट सभक सफाई म' तेजी आनबाक आदेश निगम कर्मी क' देलन्हि।
जिला केँ ग्रामिण क्षेत्र म' तालाब सभक सफाई के काज बंद पड़ल अछि, जाहिलेल जिला प्रशासन कुनु ठोस डेग नहि उठा रहल अछि। जिला केँ आशापुर, बहेड़ा, मझौड़ा, नवादा, जोगियारा, बहादुरपुर, सहित दर्जनों जगह पर घाट सभक सफाई लेल प्रशासन कुनू डेग नहि उठेना अछि, तालाब सभ म' भाकैन व गंदगी केर अंबार देखार दैत अछि।


text:
पटना। बिहार मे कृषि क उर्वरा शक्ति बनबाग आ ग्लोबल वार्मिंग स निबटबाक लेल जैविक खेती कए बढ़ावा देल जाएत। एकर लेल कृषि विभाग प्रत्येक जिला मे एकटा गाम कए जैविक गाम बनेबाक कवायद शुरू करि देल गेल अछि। एहि स नहि सिर्फ पर्यावरण पर मंडरा रहल खतरा स निपटबा मे मदद भेटत, बल्कि चावल-गेहूं संग अन्य अनाज क असली स्वाद सेहो लौटत।
विशेषज्ञ क कहेबा अछि जे ग्लोबल वार्मिंग क सब स पैघ कारण रासायनिक खाद आ कीटनाशक दवा क प्रयोग अछि। एकर उपयोग स जमीन क बायोमीट्रिक परत समाप्त भ रहल अछि। पेयजल दूषित भ गेल अछि, जेहि स सिंचित जल क दोहन अधिक भ गेल अछि। एकर अलावा नाइट्रोजन वायुमंडल कए सेहो प्रदूषित केलक अछि।
एहि पर नियंत्रण करै स जतए, किसान कए आर्थिक बचत होइत आ रासायनिक खाद क लेल मारामारी नहि करै पड़त, ओतए कृषि क बहुत पैघ संकट स मुक्त रखै मे मदद भेटत। एहि कए ध्यान मे रखि कए सरकार राज्य मे जैविक खेती कए बढ़ावा देबाक फैसला केलक अछि।
राष्ट्रीय बागबानी मिशन मुजफ्फरपुर क कांटी आ मोतीपुर मे जैविक लीची उत्पादन क जिम्मा नेफेड आ आईपीएल कए देल गेल अछि। राष्ट्रीय कृषि विकास योजना क तहत एहि वर्ष क लेल 1901 कम्पोस्ट यूनिट स्थापित करबाक स्वीकृति देल गेल अछि। बागबानी मिशन क तहत वर्ष 2006-07 मे 2750 यूनिट, 2007-08 मे 3243 यूनिट आ 2008-09 मे 4578 यूनिट क स्वीकृति द गेल छल। कृषि विभाग क अनुसार वर्मी कम्पोस्ट क बांग्लादेश मे सेहो मांग अछि। एकरा लेल बाजार क कमी नहि अछि। फल, फूल क खेती क लेल त इ आवश्यक अछि। राष्ट्रीय कृषि विकास योजना, बागवानी मिशन सहित केंद्र प्रायोजित योजना क तहत वर्मी कम्पोस्ट क लेल 50 प्रतिशत अनुदान सेहो देल जा रहल अछि। कृषि विभाग प्रत्येक जिला मे एकटा गाम कए जैविक गाम बनबाक कवायद शुरू करि देल गेल अछि। एकरा आसपास क गाम क लेल प्रयोगशाला क रूप मे विकसित कएल जाइत।
जैविक खाद कए ल कए एकटा संकट अछि जे ग्रामीण क्षेत्र मे गाय, बैल आ भैंस क कमी भ गेल अछि। प्रत्येक किसान क घर मे जखन तक गाय आ भैंस पर्याप्त संख्या मे नहि होइत, जैविक खाद कए बढ़ावा नहि भेट सकत। पशुपालन स किसान क समृद्धि संग कृषि क्षेत्र क सेहो विकास होइत।
ग्लोबल वार्मिंग स निपटबाक लेल जैविक खेती
पटना। बिहार मे कृषि क उर्वरा शक्ति बनबाग आ ग्लोबल वार्मिंग स निबटबाक लेल जैविक खेती कए बढ़ावा देल जाएत। एकर लेल कृषि विभाग प्रत्येक जिला मे एकटा गाम कए जैविक गाम बनेबाक कवायद शुरू करि देल गेल अछि। एहि स नहि सिर्फ पर्यावरण पर मंडरा रहल खतरा स निपटबा मे मदद भेटत, बल्कि चावल-गेहूं संग अन्य अनाज क असली स्वाद सेहो लौटत।


text:
- मुखपृष्ठ
- कापीराइट सूचना
- अनचिन्हार आखरःएक नजरिमे
- आशीष अनचिन्हारक रचना संसार
- गजल शास्त्र आलेख
- हिंदी फिल्मी गीतमे बहर ओ व्याकरण
- अपने एना अपने मूँह
- गजल सम्मान
- गजलक इस्कूल
- गजलकार
- गजलसँ संबंधित आडियो/वीडियो
- आन-लाइन मोशायरा
- समीक्षा/आलोचना/समालोचना खंड
- अर्चा-चर्चा-परिचर्चा
- छंद शास्त्र
- गजलकार परिचय शृखंला
- विश्व गजलकार परिचय शृखंला
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Tuesday, 25 March 2014
गजल
गीतक आखर आखर धारकेँ मोन छैक
रीतक आखर आखर धारकेँ मोन छैक
विश्वासक नै छै किछु मोल ऐठाम आब
प्रीतक आखर आखर धारकेँ मोन छैक
खुब्बे खेलक हारल नेतबा सभ मिठाइ
जीतक आखर आखर धारकेँ मोन छैक
कट्ठा बिग्घा के उपजा लिखल नोर संग
बीतक आखर आखर धारकेँ मोन छैक
लगबैए अगिया बैताल आगि मुदा ई
सीतक आखर आखर धारकेँ मोन छैक
सभ पाँतिमे 222+222+2122+121 मात्राक्रम अछि।
अंतिम शेरक पहिल पाँतिमे आगि केर मात्राक्रम २२ करबाक छूट लेल गेल अछि संगे संग अंतिम दीर्घकेँ लघु मानबाक छूट सेहो लेल गेल अछि। सभ गोटासँ आग्रह जे ऐ पाँतिक बदलामे दोसर पाँति बताबथि।
सुझाव सादर आमंत्रित अछि।
गजल/आलेखक लेखक/प्रस्तुतकर्ता छथि: Ashish Anchinhar at 3/25/2014 08:54:00 pm
Subscribe to: Post Comments (Atom)


text:
नरेंद्र मोदी पर जे राजग मे बहस भ रहल अछि ओ सच पूछू त एक प्रकार स राजग कए जीवित क देलक अछि। पिछला किछु साल स राजग एकटा गठबंधन कम आ दल बेसी लागि रहल छल। लोक बिसरी गेल छल जे गठबंधन मे शामिल दल भाजपा क संग चलबा लेल किछु शर्त रखने छल। शर्त भाजपा पर छल ताहि लेल ओकर पालन करब सेहो भाजपा क जिम्मेदारी अछि। जखन जदयू इ चेतावनी देलक जे अगर कोनो कट्टरवादी चेहरा कए राजग क प्रधानमंत्री पद क उम्मीदवार क रूप मे पेश कैल गेल त ओ गठबंधन स बाहर भ जाएत, त अचानक लागल जे राजग मे टूट क आशंका उत्पन्न भ गेल अछि। मुदा सवाल अछि जे इ गठबंधन टूटत किया। एहन कोन नव गप भ गेल जे भाजपा कए मंजूर नहि अछि। कट्टरवादी चेहरा आ कट्टरवादी सोच कए त्याग त भाजपा ओहि दिन क देने छल जहिया राजग गठित भेल। राजग लेल साझा न्यूनतम कार्यक्रम बनल छल। भाजपाक उदारवादी आ समझौतावादी पक्ष राजग क निर्माण केने अछि, फेर ओ कट्टरवादी सोच क नाम पर गठबंधन किया तोडत। कट्टरवादी सोच त राजग मे कहियो शामिले नहि भेल छल। भाजपा क संघ समर्थक नेता जे कहैथि, संघ जे बयान जारी करै, मुदा भाजपा क अंत:पुर इ गप मानैत अछि जे भाजपा 1996 मे इ तय क चुकल अछि जे ओ अपन कट्टर हिंदुत्वक एजेंडा क आधार पर सरकार नहि बना सकैत अछि आओर एहि लेल राम मंदिर, समान आचार संहिता आ जम्मू कश्मीर स धारा 370 कए हटेबा सन तीनटा विवादास्पद मुद्दा कए अलग रखला पर सहमति बनलाक बाद राजग क गठन कैल गेल। इ बदलल रुख कए आरएसएस क सेहो समर्थन प्राप्त छल। भाजपा क अंत:पुर इ सेहो जनैत अछि जे मोदी अटल नहि छथि आ भाजपा कए मोदी सन कट्टरवादी चेहरा राजग लग प्रस्तुत करब मुश्किल अछि। ताहि लेल भाजपा क कोनो पैघ नेता नीतीश कए उत्तर देबा लेल सामने नहि एलाह। इ दूनू पक्षक दिमाग मे छल जे गठबंधन टूटत किया। अगर कट्टरवादी चेहरा राजग कए स्वीकार रहिते त बहुत पहिने इ गठबंधन खत्म भ गेल रहिते आ घटक दल भाजपा मे विलय क गेल रहिते। ओना इ सेहो सच अछि जे भाजपा मे सब दिन दू तरह क सोच रहल अछि। एकटा राय इ रहल जे अगर पार्टी कए सत्ता चाही त राजग सन पैघ समूह क जरूरत अछि किया कि कट्टर चेहरा कए आगू करि कए सरकार नहि बनाउल जा सकैत अछि। दोसर राय इ अछि जे 1996 क पहिने क अपन विचारधारा मे पार्टी कए घुरी एबाक चाही। पार्टी मे इ राय रखनिहार कहियो बेसी संख्या मे नहि छलाह आ इ सब राजग क समर्थक सेहो नहि छलाह। नीतीशक एहि बयान स दरअसल संघ क ब्लू प्रिंट कए धक्का लागल अछि। मोदी आगू बढला त नीतीश डेग पाछु खींच लेताह। ताहि लेल एखनो भाजपा स बेसी संघ जदयू स तौल-मौल करबाक फिराक मे अछि।
एहि पूरा मामला स घटक दल तकबाक ओहि प्रयास कए पैघ झटका अछि जाहि स भाजपा फेर केंद्र मे सत्तासीन भ सकैत छल। भाजपा क सामने यक्ष प्रश्न इ अछि जे ओकर पुरान संगी बरकरार रहेगा बा नहि? एहन मे भाजपा कए डरेबा लेल इ बयान काफी अछि आ शायद नीतीश एहि सच कए बुझैत छथि। राष्ट्रपति चुनाव क मसला पर एक बेर फेर शिवसेना ओकरा स अलग भ गेल अछि। मोदी पर नीतीश क हमला क बाद भाजपा लग बाट बहुत कम बचल अछि। मोदी क बढैत डेग कए रोकब राजग कए बढेबा लेल नहि बल्कि बचेबा लेल जरूरी भ गेल अछि। भाजपा इ जनैत अछि जे नीतीश कए अगर गठबंधन स बाहर क दैत छी त ममता, नवीन, चंद्राबाबू आ जयललिता सन नेता कए राजग मे अनबाक बाट बंद भ जाएत। भाजपा इ सेहो जनैत अछि जे मोदी नीतीश स बेसी देश मे लोकप्रिय भ सकैत छथि मुदा घटक दल कए समेटबा मे नीतीश मोदी स मजबूत नेता छथि। एकर सबूत तखन सेहो भेट गेल जखन नीतीशक बयान कए तृणमूल आ राकंपा सन दल स्वागत केलक।
नीतीश क इ बयान भाजपा मे सत्ता संघर्ष क कारण सेहो आयल ताहि लेल गठबंधन टूटबाक आशंका निराधार अछि। मोदी आ नीतीश मे राजग लेल नीतीश बेसी मजबूत देखा रहल छथि किया कि मोदी क विरोध हुनक दल मे सेहो भारी मात्रा मे भ रहल अछि। हुनका पहिल समर्थन त बिहारक उप मुख्यमंत्री क रूप मे भेटल। सुषमा स्वराज, अरुण जेटली आ राजनाथ सिंह सेहो प्रधानमंत्री क रेस मे अपना कए मानैत छथि। एकर अलावा रमन सिंह आ शिवराज सिंह चौहान सन डार्क हॉर्स सेहो कोनो रूप मे कखनो दावेदारी लेल प्रकट भ सकैत छथि। किछु दिन पूर्व आडवाणी साफ क चुकलाह अछि ओ एखन मैदान नहि छोडलाह अछि। सुषमा स्वराज लोकसभा मे अपन प्रदर्शन स खुद कए साबित सेहो क चुकल छथि जे बतौर नेता प्रतिपक्ष ओ प्रधानमंत्री क दावेदार छथि। मोदी आ सुषमा मे चुनाव हुए त नीतीश शायद सुषमा क साथ जेताह। अरुण जेटली पार्टी क उदारवादी चेहरा छथि आ अपन काबलियत क दम पर ओ पार्टी क संकटमोचक बनैत रहलाह अछि। नीतीश कुमार स हुनक संबंध मधुर अछि। द दूनू नेता राजग मे घटक दल बढेबा मे मोदी स बेसी मददगार साबित भ सकैत छथि। आब गप करि क्षत्रप सबहक त शिवराज सिंह चौहान आ रमन सिंह सन नेता क त दू दू बेर मुख्यमंत्री बनि चुकल अछि, संघ क पृष्ठभूमि रहितो पार्टी क उदारवादी चेहरा अछि आ प्रशासनिक क्षमता पर सेहो सवाल नहि उठाउल जा सकैत अछि। एहन मे मोदी कए काटबा लेल नीतीश त केवल मोहरा मात्र लागि रहल छथि। मोदी क अश्वमेध यज्ञ क घोडा कए रोकबा लेल नीतीश एकटा नाम मात्र अछि। अगर मोदी प्रधानमंत्रीक उम्मीदवार बनैत छथि त ओ केवल राजग लेल बिखराव नहि होएत बल्कि भाजपा लेल सेहो दरार क कारण बनत। एहन मे इ कहब जल्दीबाजी होएत जे भाजपा स उदारवादी चेहराक मांग करला पर जदयू स संबंध तोडबा लेल भाजपा तैयार भ जाएत। निश्चित रूप स सत्ता तक पहुंचबा लेल भाजपा अपन कट्टर हिंदुत्वक एजेंडा कए एक बेर फेर नुकेबाक प्रयास करत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
समस्तीपुर सँ 23 किलोमीटर दूर सिंधिया घाट पर नागपंचमी के दिन अद्भुत मेला लागैत अछि। एहि मेला म' लोगसँ बेसी सांप रहैत अछि। एहि मेला म' सभक हाथ म' सांप देखबाक लेल भेटत। नागपंचमी के दिन सांप सभक पूजा होएत अछि।
स्थानीय लोग सभक मुताबिक एता 300 बरख सँ ई अद्भुत मेला लागैत अछि। एहिठाम नागपंचमी के दिन नाग सभकेँ पकैड़ पूजा करबाक प्रथा अछि। पहिला ज़माना म' ऋषि मुनि सांप सभसँ किनको डर नहि लागे आओर सांप किनको काटे नहि एहिलेल कुशक सांप बना पूजा अर्चना करैत छथि। आए अस्थिर - अस्थिर ज़माना बदैल रहल अछि। आब लोग असली सांप पकैड़ पूजा करैत छथि।
स्थानीय लोग सभक मुताबिक़ आए धरी एता सांप किनको नहि काटने अछि। दूर - दूर सँ लोग एता मेला देखा आबैत अछि। सांप क' देखला सँ किनको डर नहि, बल्कि खुशी होएत छैन्ह।


text:
शनिवार, 29 जुलाई 2017
कटिहार - मालदह रेलखण्ड पर जल्दे दौड़त बिजली ट्रेन
कटिहार। 29 जुलाई। बिहार क' सीधा कोलकाता सँ जोड़ै बला 90 किलोमीटर के कटिहार - मालदह रेलखण्डक विद्युतीकरण के काज पूरा भ' गेल अछि। एनईएफ रेलवे सर्किल के कमिश्नर ऑफ़ रेलवे सेफ्टी, सीके पाठक आए शनिदिन विद्युतीकरण काज के मुआयना करबाक लेल कटिहार पहुंच चुकल छथि।
कटिहार रेल मंडल के डीआरएम चन्द्र प्रकाश गुप्ता कहलनि कि विद्युतीकरण काज के मुआयना करबाक बाद रेलखण्ड म' विद्युत इंजन के ट्रायल काएल जाएत आओर सभ किछु ठीक रहला पर आगामी पंद्रह अगस्त सँ एहि ट्रैक पर गाड़ी बिजली सँ चले लागत।
चन्द्र प्रकाश गुप्ता कहलनि कि कटिहार - मालदह रेलखण्ड सीधा बिहार क' कोलकाता सँ जोड़ैत अछि। आजादी के बाद सँ एखन धरी डीजले इंजन चलाओल जाएत छल, मुदा वर्त्तमान केंद्र सरकार के रेलमंत्री सुरेश प्रभु द्वारा कैको बरख सँ लंबित एहि रेलखण्ड के विद्युतीकरण काज म' तेजी आंबाक आदेश देल गेल अछि। विद्युतीकरण के काज पूरा भ' चुकल अछि आओर आगामी पन्द्रह अगस्त स' एहि ट्रैक पर बिजली इंजन चलबाक पूरा संभावना अछि।
Labels: कटिहार


text:
मित्र-बंधु-सखा-श्रेष्ठ समस्त मैथिल सँ हार्दिक अपील!
मिथिलाक पाग अछि खतरा में
खुरापाती धियापुता के कारण!
चर्चा बहुत जरुरी करी मिलि
हम सभ मिथिला के पोषण!
पाग याने माथ के मुकुट - अपन इज्जत - अपन स्वाभिमान - अपन शान - अपन मान - अपन पहचान - मिथिला के जान!
उपद्रवी तत्त्व सभ जातीयता के खेल करैत मिथिला के एहि सर्वश्रेष्ठ मुकुटमणि पर पर्यन्त फेकि रहल अछि थाल। हम ताहि लेल अनुरोध करैत छी जे समस्त मिथिला के लोक, एतय तक जे पाग प्रति स्वयं सन्देह में रहैत अनका सन्देह स्थापित करैक दुष्प्रयास केनिहार के सेहो एहि विचार गोष्ठीमें सम्मानपूर्वक आमंत्रित करैत छी - आउ आ मिलि के एहि विषय पर प्रत्यक्ष समाज के राय जानी। एहि में समस्त मिथिलांचल के लोक सहभागी बनी। दहेज मुक्त मिथिला एवं सौराठ सभा विकास समिति जे प्रस्तावित ‘जानकी नवमी’ ३० अप्रील के सौराठ सभा में करय लेल जा रहल अछि, ताहि में एक गोष्ठी के सेहो विचार अछि। एहि गोष्ठीमें हम सभ प्रयास कय रहल छी अपन व्यस्त समय सऽ कनेकबो काल लेल महामहोपाध्याय पंडित ताराकान्त बाबु सेहो अपन किछु आशीर्वचन हमरा सभ के लेल दैथ। हलाँकि हुनकर कार्यक्रम लेल जे जानकारी भेटल अछि ताहि अनुसारे ओ गाम आबि रहल छथि आ एहि में सेहो हमरा सभके दर्शन देबाक कार्यक्रम रखलाह छथि। हम सभ बेनीपट्टीके पास हुनकर गाम सेहो जायब, एक जुलूस के रूपमें आ हुनकर उत्साहवर्धन करब जे कतबो केओ केम्हरो केहनो तोड़य के चेष्टा करत, हुनका समान कर्मठ नेता फेर दोसर एहि पृथ्वी पर आइ मिथिला लेल नहि अछि आ हुनकहि एक बेर फेर मिथिला के अग्रगामी निकास लेल आगू बागडोर थामय पड़तैन। हम समस्त मिथिलावासी अपन बुजुर्ग आ सर्वश्रेष्ठ नेता के संग देबाक लेल एक प्रतिनिधि मंडल भेटय जायब।
एजेन्डा:
विचार गोष्ठी लेल विषय:
१. मिथिला के पाग याने श्रेष्ठता के लाज कोना रहत
२. सौराठ सभा २०१२ - समारोह के स्वरूप केहेन
३. मिथिला राज्य लेल नेतृत्वकर्ता के वर्तमान स्वरूप आ आगामी सुधार लेल सुझाव संकलन
४. मिथिला क्षेत्र के समग्र विकास लेल समाजिक कार्यकर्ता के सक्रिय सहभागिता कोना बढत
५. मिथिला के पौराणिक सौहार्द्रता आ आजुक परिवेशमें जातीय-सांप्रदायिकता के प्रभाव पर चर्चा
समीक्षा: श्री श्री १०८ श्री माधवेश्वरनाथ महादेव मन्दिर जे सम्माननीय सभापति (बिहार विधान परिषद्) पंडित श्री ताराकान्त झा केर अथक प्रयास सऽ कला-संस्कृति विभाग अन्तर्गत हेरिटेज के रूपमें चिह्नित भेल अछि तेकर जीर्णोद्धार के वर्तमान अबस्था के समीक्षा - आदरणीय श्री निलाम्बर मिश्र - रहिका एवं डा. शेखर चन्द्र मिश्र सौराठ द्वारा।
विशेष अतिथि आ प्रमुख अतिथि के निर्धारण आदरणीय डा. शेखर च. मिश्र संग वार्ता कयला उपरान्त आ कार्यक्रम के विस्तृत तालिका सेहो बादमें दोसर पोस्ट द्वारा सूचित करब।
एक अत्यन्त जरुरी विषय जे मिथिला में दहेज के प्रकोप पर नियंत्रण लेल हर बेटी लेल रोजगार के गारंटी के विषय पर विशाल हस्ताक्षर अभियान के शुरुआत पं. ताराकान्त झा एवं अन्य वरिष्ठ व्यक्तित्व सँ करैत आगाँ हर गाम में लऽ जाय के कार्य जरुर कैल जायत।
हरिः हरः!
हम पाग छी सम्मानक प्रतीक लाल, पीयर, उज्जरि अहि हमर कयकटा रंग हम पाग छी मिथिला संस्कृतिक प्रतीक ! हम व्यथित छी...
By: Bhaskar Jha


text:
ओ बच्ची के माय रंजू देवी बतोलक से हमार बेटी कालि दुपहर कए खेलय ले निकलल रहे। मुदा संझियो तलक घोर नै लौटल ते हुनकर खोज-खबर लिया लागलों जाही में गाम वला के हुनकर नंगा लहास भेटल। मौका पर पुलिस के संगे डी एस पी भी पहुंचल आ लहास के पोस्टमार्टम के लिए सदर अस्पताल भेजलक ।
मंगलवार, 26 अप्रैल 2011
मानवता भेल शर्मसार दुष्कर्म के बाद केलक हत्या...
सीतामढ़ी जिला के बेरसंड थाना क्षेत्र के बखरी गाम में एकटा दस सालक बच्ची के संगे हवस के पुजारी दुष्कर्म केलखिन। एतने नेञ दुष्कर्म के बाद ओ सबूत मिटाबै के लेल हुनकर हत्या भी कs देलखिन आ लहास के दोसर ठाम फेकी देलक। मौका पर भेटल दस सालक बच्ची के नंगटे लहास देखि के पुलिस के बजाओल गेल जाही के बाद माय के बयान पर प्राथमिकी दर्ज भेल।
ओ बच्ची के माय रंजू देवी बतोलक से हमार बेटी कालि दुपहर कए खेलय ले निकलल रहे। मुदा संझियो तलक घोर नै लौटल ते हुनकर खोज-खबर लिया लागलों जाही में गाम वला के हुनकर नंगा लहास भेटल। मौका पर पुलिस के संगे डी एस पी भी पहुंचल आ लहास के पोस्टमार्टम के लिए सदर अस्पताल भेजलक ।
ओ बच्ची के माय रंजू देवी बतोलक से हमार बेटी कालि दुपहर कए खेलय ले निकलल रहे। मुदा संझियो तलक घोर नै लौटल ते हुनकर खोज-खबर लिया लागलों जाही में गाम वला के हुनकर नंगा लहास भेटल। मौका पर पुलिस के संगे डी एस पी भी पहुंचल आ लहास के पोस्टमार्टम के लिए सदर अस्पताल भेजलक ।
प्रस्तुतकर्ता सुनील इसमाद पर 11:02 am
सदस्यता लें टिप्पणियाँ भेजें (Atom)


text:
७०९
दुर्गासप्तसती
जय जय दुर्ग - दलनि मन दुर्गे , दुरित निवारिणि माये।
महिष निशुम्भ शुम्भ सहारिणि , भव तारिण भव जाये।।माहे ०
अरि सँ मिलि अनुचर नृप सुरथक , जखन हरल धन - धामे।
एकसर भागि गहन बन अएला जत मुनि मेधस नामे।। माहे ०
सतत विकल मन घुमइत अनुखन नहि छल किछु विसरामे।
दुष्टों प्रजाजनक कल्याणक चिन्ता आठो यामे।। माहे ०
भेटल वैश्य समाधि ततहि जे , छल आकुलित उदासे।
पुत्र कपुत्र छीनि धन तकरा , देने छल वनवासे।। माहे ०
परिचय बुझि नृप सुरथ पुछल कहु किए अंह एहन हताशे।
कहि सभ कथा समाधि , कहल नृप ! सुनिअ हमर अभिलाषे।। माहे ०
यदपि कुपुत्र भेल , पुनि तकरे , अछि कुशलक जिज्ञासे।
जानि पड़य नहि हमर किएक मन लपेटल ममता पाशे।। माहे ०
सुनि नृप कहल सुनिअ हमरो मन , अछि एहने अज्ञाने।
लूटल राज सबहि जन मिलि पुनि तकरे कुशलक ध्याने।। माहे ०
बुझितहु मन नहि बुझए एकर अछि , कारण कओन विशेष।
चलु दुहुजन मिलि मेघस ऋषि सँ लेब एकर उपदेश।। माहे ०
मेधस ऋषिक समीप पहुँचि दुहु नत शिर कएल प्रणामे।
अति विनीत भए बितल कथा कहि , कहल अपन मनकामे।। माहे ०
मेधस कहल सुनिअ दुहु जन अहं हमर वचन दए काने।
थिक मायाक खेल सभटा ई , सुविदित शास्त्र प्रमाने।। माहे ०
थिकथि योगमाया ई विष्णुक हिनकर चरित अपारे।
करथि सृष्टि ; पालथि , ओ नाशथि , अपरूप अछि बेबहारे।। माहे ०
जकर दहिन , ई से नहि धन - सुख पबइत अछि निर्वाने।
जकर वाम , तकरहि दुख - जीवन , घोर नरक अबसाने।। माहे ०
मधुकैटभ हनि विधिक कएल जे त्राण प्राण भगवाने।
से हिनकहि अतुलित बल - महिमें , कहइछ सकल पुराने।। माहे ०
जखन महिष सन प्रबल असुर सँ हारल देव - समाजे।
तखन शक्ति ई तकरहु मारल राखल इन्द्रक लाजे।। माहे ०
दुष्ट निशुम्भ - शुम्भ पुनि देवक , छिनल जखन अधिकारे।
नाना रूप धएल देवी ई , कएल असुर संहारे।। माहे ०
धूम्रनयन ओ चंड - मुंड हनि , रक्तक लेलनि पराने।
भेल अकंटक राज सुरेशक , कएल देव यश गाने।। माहे ०
एहि विधि जखन दनुज - बाधा सँ हो पीड़िन संसारे।
तखन - तखन दुष्टक दलनक हित , लेथि देवि अवतारे।। माहे ०
तेँ अम्बाक ध्यान कए दुहुजन , करू पूजन सविधाने।
भेटत राज अतल धन पाएब , पाएब सुविमल ज्ञाने।। माहे ०
सुनि दुहुजन देवीक चरणमे , कएल अपन मन लीने।
कए संयम पूजल निशिवासर , निद्राहार विहीने।। माहे ०
तीन वर्ष पर देवि प्रकट भए पुरल दुहुक मन - कामे।
पलटल सुरथक राज , समाधिक , भेल ज्ञान अभिरामे।। माहे ०
सएह अहाँ दुर्गे मिथिलेशक , संकट करिअ विनाशे।
ईशनाथ सुतकेँ नहि बिसरब , अछि मनमे विश्वासे।। माहे ०
ईशनाथ झा


text:
कामेश्वर सिंह संस्कृत विश्वविद्यालय केर दरबार हाल ऑडिटोरियम मे आयोजित फेस्टिवल केर दुनू दिन दिनक 11 बजे सं सांझ 5 बजे धरि कार्यक्रम आयोजित अछि. पहिल दिन 'कखन हरब दुःख मोर' फेम निर्देशक संतोष बादल केर 'द रिटर्न आफ जगदीश चन्द्र बसु' सहित 3 गोट फिल्म देखाओल जायत त' दोसर दिन सांस्कृतिक कार्यक्रम ओ मैथिली लघु फिल्म 'कमला' सहित 7 गोट फिल्म देखाओल जायत. एकर संगहि अवार्ड सेरेमनी सेहो होयत.
मेराज बतओलनि जे एहि कार्यक्रम मे देश-विदेश केर नामी हस्ती सभ भाग लेताह. मैथिली फिल्म जगत केर व्यक्तित्वक संगहि साहित्यकार ओ अन्य बुद्धिजीवी वर्गक लोक सेहो उपस्थित रहताह. (Report: मिथिमीडिया सिने ब्यूरो)


text:
बैसारक दौरान प्रभारी प्रधानाध्यापक विजय कुमार चौधरी कहलनि कि पछिला सोम दिन जिला शिक्षा पदाधिकारी केर निर्देशक आलोक मे प्रभारी प्रधानाध्यापक केर पर अप्पन योगदान देलनि। योगदान देबाक संगहि विद्यालय केर गिरैत शैक्षणिक व्यवस्था क' ठीक करबाक लेल नवा रूटिन बनाओल गेल। कैल्हि मंगलक भोर जखन नियोजित शिक्षिका सरिता कुमारी विद्यालय पहुँचलि तेँ ओ रूटिन फाड़ीकेँ ओहिमे आगि लगा देली।
विद्यालय मे स्थिति क' देखैत नप बीहट केँ मुख्य पार्षद सहित आन लोग सभ विधालय मे पहुंच कार्यालय मे बैठक क' रहल छलथि। तखने नियोजित शिक्षिका सरिता कुमारी अप्पन बात राखने बिना प्रभारी प्रधानाध्यापक क' जूता खोली मारबाक लेल हल्ला करे लागली आओर सभक मौजूदगी मे मारपीट करबाक आवेदन फाड़बाक प्रयास करैत अपशब्दक प्रयोग करे लागली। एता धरी कि प्रभारी प्रधानाध्यापक क' जान सँ मारबाक धमकी सेहो देली। जाहिक बाद प्रभारी प्रधानाध्यापक विजय कुमार चौधरी एफसीआई ओपी प्रभारी ज्योति कुमार शिक्षिका केर विरूद्ध अभद्र व्यवहार करबाक आओर शैक्षणिक काज मे बाधा सहित आन आरोपक तहत मामला दर्ज करौलनि।
विदित हो कि विद्यालय मे शैक्षणिक व्यवस्था विगत चारि बरख सँ पूर्ण रुपे चरमराओल अछि। शिक्षक सभ दू गुट मे बटल अछि, दुनू गुट मे प्रभारी प्रधानाध्यापक केर कुर्सी ल'के आपसी खिचातानीक कारण विद्यालयक शैक्षणिक व्यवस्था चौपट अछि। जखन शिक्षक व शिक्षिका गुटबाजी करी विद्यालय मेँ लड़ैत रहैत अछि तेँ बच्चा सभ की पढ़त।


text:
मिथिलाक ग्राम-ज्ञान परंपरा
सविता झा खान आय हमसभ शिक्षा क संदर्भ मे जखन चिंतनशील होएत छी, त सबसे पैघ बिंदु शिक्षा आओर शैक्षणिक संस्थान क स्वायत्तता होएत अछि । शिक्षा क जिम्मेदारी आओर गुणवत्ता क नाम पर औपनिवेशिक काल...
तेलंगानाक हैदराबाद जेकां नहि भेल मिथिलाक दरभंगा क संरक्षण
रत्नेश्वर झा राजा निमि द्वारा सदानीरा गंडकी के पूर्व आर्यवर्तक जाहि भूभाग के यज्ञ स ठोस बना बसोवास के क्षेत्र बनल वेह भूमि हुनक मंथन से प्राप्त शरीर के प्राप्तिक परिणाम स मिथिला बनल। मिथियन्ते यह...
कियो नहि उठेलक मिथिलाक विकासक नैतिक दायित्व
27 मार्च 1556 मे सरकार ए तिरहुत क स्थापना क 461 वर्ष पूरा हेबाक अवसर पर कईटा उद्योगक निदेशक रहि चुकल दरभंगा राजक कुमार शुभेश्वर सिंहक इ आलेख इसमाद पर विशेष रूप स प्रस्तुत...
एखनो अछि मिथिलाक छाती पर गरल सुगौली कील क टीस
विकाश वत्सनाभ एखनहुँ भूमंडलीकरणक एहि परिवेश मे अपन क्षेत्रीय अस्मिताक मादे हम सभ सचेष्ट छी। एहि ग्लोबल भूगोल मे अपन लोकल भूगोल तकबाक हमरा लोकनिक ई प्रवृत्ति सदिखन एहिना जागृत रहय एकर भगवत प्रार्थना करैत...
उम्मीद क दसम डेग
समदिया इसमाद अपन दसम सालक यात्रा शुरु क रहल अछि । ई यात्रा असगर इसमाद क नहि अपितु एहि यात्रा मे ओ सभ शामिल छथि जे एहि स अपना कए जुड़ल महसूस करैत छथि,...
इत्र स बेसी सुगंध भेटल एहि सनेस मे
मो. साकेब विदेश मे नौकरी आ अपन शहर क प्रति लगाव एहन ले एहि साल दरभंगा एलहुं त अपन विधायक स भेंट करबाक इच्छा भेल। दरभंगा स लगातार चारिम बेर विधायक बनल संजय सरावगी क...
बिका गेलहू हम एक क्विंटल गहूम आ 2200 टका पर
दिनेेश मिश्र डलवा – नेपाल 21 अगस्त , 1963 जमालपुर – दरभंगा 5 अक्टूबर, 1968 भटनिया – सुपौल 14 अगस्त, 1971 बहुअरवा – सहरसाअगस्त 1980 (तारीख ताकय पड़त) हेमपुर – नवहट्टा, सहरसा , 5...


text:
भारतीय लेल ओ आनन्दमय क्षण छल
दुबई स एसएन झा सोमदिन दुबई क्रिकेट स्टेडियम मोदीमय भ गेल । अभूतपूर्व भीड़ देखि लगैत छल जेना दुबई नहि भारत मे भाषण भ रहल अछि । प्रधानमंत्री मोदी बिना लाग लपेट कए अपन ओजस्वी...
नेपाल: संविधान सभा क चुनाव मे यूसीपीएन एम क प्रचंड हारि
काठमांडू : नेपाल मे संविधानसभा लेल भेल मतदानक परिणाम सामने आबि रहल अछि। नेपाली कांग्रेस मे लोक एक बेर फेर विश्वास देखेलक अछि जखनकि पहिल संविधानसभा लेल भेल चुनाव मे सबस पैघ पार्टी क...
प्रणब दा कए धन्यवाद, आम लोक लेल खुलल राष्ट्रपति भवन
नचबा लेल बनल अशोक हॉल मे नहि फेर स दरबार हॉल मे होएत शपथ ग्रहण कईटा कोठली क एतिहासिक महत्व कए कैल जा रहल अछि उजागर कई साल बाद राज्यपाल क सम्मेलन लेल खुलत कान्फ्रेंस हॉल भवनक...
मार्च तक शुरू होएत बरौनी थर्मल स उत्पादन
पटना । बिजली संकट स ग्रस्त बिहार लेल इ एकटा नीक समाद कहल जा सकैत अछि जे अगिला एक साल मे दूटा बंद थर्मल स उत्पादन शुरू भ जाएत। राज्य सरकार क अधिकारी क...
एमसीडी चुनाव मे मैथिलक धमक
नई दिल्ली। दिल्लीक राजनीति मे धीरे-धीरे मैथिलक संख्या बढल जा रहल अछि। हाल मे भेल नगर निगम चुनाव मे आधा दर्जन स बेसी मैथिल चुनाव जीत गेलथि अछि। एहि प्रकार स देखल जाए त...
दिल्ली मे शुरू भेल मिथिली महोत्सव
नई दिल्ली। राष्ट्रीय राजधानी मे 22 मार्च स 26 मार्च तक मैथिली महोत्सव क आयोजन केल जा रहल अछि, जाहि मे नाटक क अलावा कथापाठ आ काव्यपाठ सेहो होएत। कथापाठ क आयोजन कए 'कथा...
यात्री किराया बढल, माल भाडा यथावत
नई दिल्ली। रेल मंत्री दिनेश त्रिवेदी वर्ष 2012-13 लेल रेल बजट पेश केलथि। रेल बजट में माल भाडा मे कोनो प्रकारक बदलाव नहि कैल गेल अछि मुदा करीब नौ साल बाद सब श्रेणी क...


text:
विकसित कएल जाएत पर्यटन स्थल
बिहार मे नवका पर्यटन नीति के मंजूरी द देल गेल अछि. राज्य मे पर्यटन के विकास के लेल बौद्ध आओर जैन सर्किट के जकां रामायण सर्किट... गांधी सर्किट आओर इको सर्किट के आगां बढ़ाएल जाएत. धार्मिक... सांस्कृतिक आओर स्वास्थ्य पर आधारित पर्यटन के बढ़ावा देल जाएत. एहि सर्किट के विकास के लेल कइटा योजना बनाएल गेल अछि. सरकार के कोशिश पर्यटन सुविधा के विश्वस्तरीय बनाबय के अछि. पर्यटक के एकहिं ठाम सभ तरहक सुविधा प्रदान कएल जाएत. पर्यटन के बढ़ावा देबय लेल टूरिज्म प्रोमोशन काउंसिल बनाएल जाएत. राज्य मे आबय वाला पर्यटक के सुरक्षा के लेल पर्यटन सुरक्षा बल के गठन सेहो कएल जाएत.
राज्य मे आबय वाला पर्यटक के संख्या बढ़ला सं सेहो सरकार उत्साहित अछि. पिछला साल एहिठाम एक करोड़ 22 लाख 35 हजार पर्यटक आएल छल. बौद्ध और जैन सर्किट के कारण बोधगया... गया... राजगीर... वैशाली... नालंदा आओर भागलपुर मे काफी संख्या मे विदेशी पर्यटक आबैत रहैत अछि.
नवका पर्यटन नीति मे सर्किट सं जुड़ल स्थल के विकसित कएल जाएत. एहि सं इलाका के लोक के रोजगार सेहो मिलतन्हि. सड़क... बिजली... पानी... सुरक्षा के स्थिति सुधरत. इलाका सुन्दर बनत. ओना सरकार एहि पर सही सं गंभीरता सं ध्यान देय त पर्यटन मे काफी किछ कएल जा सकैत अछि.
बिहार के पर्यटक स्थल के भरमार अछि. बोधगया के महाबोधि मंदिर... गया के विष्णुपद मंदिर आओर पिंडदान मेला... नालंदा के प्राचीन विश्वविद्यालय आओर भागलपुर के विक्रमशिला विश्वविद्यालय के अवशेष... राजगीर के विश्व शांति स्तूप... कुंड... पावापुरी... जलमंदिर... सासाराम मे शेरशाह के मकबरा... पटना मे गोलघर... गुरु गोविन्दसिंह जी के जन्मस्थल... तारामंडल... चिड़ियाघर...गंगा नदी मे वोटिंग.... पटना सं सटल मनेर मे मनेरशरीफ... वैशाली मे वासोकुंड आओर शांति स्तूप... चम्पारण मे नंदनगढ़... भितिहरवा आश्रम... केसरिया स्तूप... सीतामढ़ी मे मां जानकी जतय प्रकट भेल छलीह से स्थल... दरभंगा मे अहिल्यास्थान... दरभंगा राज कैम्पस... कुशेश्वरस्थान... मधुबनी मे विद्यापति जीक जन्मस्थान बिस्फी... भगवती स्थान उच्चैठ... मधुबनी पैंटिंग के लेल मशहूर रांटी...जितवारपुर जैसन गाम... राजनगर के राज कैम्पस जकां सैकड़ों जगह अछि जकरा पर्यटन मानचित्र पर विकसित कएल जा सकैत अछि.
मुदा सभ सं पड़का गप ई अछि जे कि सरकार... प्रशासन अहि के लsक गंभीर अछि. आ एकरो हाल राज्य मे चलय वाला आओर कार्यक्रम के जकां होएत ?
Subscribe to: Post Comments (Atom)


text:
ससुरक मौत केर खबैर सुनते पुतहु पल्लवी देवी अप्पन पांच बरखक बेटी ल'के सासुर पहुंचली। ओता शिक्षक शशि कुमार मंडल व हुनकर परिजन सभ हुनका घसीटकेँ घर सँ बाहर निकालैत छल। ऐहिकेँ देखैत समाज रामचंद्र मंडल केर पुतहुक समर्थन मे आबि गेल। बात एतेक बढ़ल कि रामचंद्र मंडल केन शव चिता पर घंटों पड़ल रहल। चिता स्थल अस्थिर - अस्थिर रणभूमि मे बदैल गेल। ओहिठाम खूब हंगामा आओर हाथापाई सेहो भेल। पहिने दहेजक लोभी शिक्षक शशि कुमारक कहब छल कि हम अप्पन कनियां क' नहि राखब आओर हुनका गोद मे हमर बेटी अछि। शशि कुमार पुत्री आओर खुदक डीएनए टेस्ट करेबाक बात क' रहल छल, मुदा पंचायतक सरपंच मुरारी मंडल, समिति सदस्य प्रदीप प्रभा आओर समाजसेवी बिट्टू कुमार सहित समाजक सैकड़ों लोग बहु केर समर्थन मे ठाढ़ रहला।
पुतहु सहित समाजक लोग सभक आरोप छल कि दहेजक कारण शिक्षक शशि कुमार अपनी पत्नी क' बराबर प्रताड़ित करैत रहथिन। एहि ल'के पहिने सँ न्यायालय मे मामला चैल रहल छल। कैल्हि जखन ससुरक मौत पर एकलौती पुतहु पहुंचली, तेँ सासुर पक्ष हुनका पर कहर बनल छल। आखिरकार चिता स्थले पर एक पंचायती भेल। पंचायत मे शिक्षक आओर हुनकर मौसा प्रदीप मंडल जखन बिना दहेजक पुतहु क' अपनेबाक बात मानलनि तखन मामला शांत भेल। फेर शिक्षक शशि आओर मृतक केँ मासूम पोती रितिका दुनू मिल चिता क' आगि देलक। समाजक लोग सभ कहलनि कि बाद मे ऐहिक लेल गाम पंचायत बैसा पति-पत्नीक दूरी समाप्त कायल जायत।


text:
Monday, December 31, 2007
बाबा क दुर्गा पोथी में नुका देलियैन्हि भीख क टाका
छह जुलाई 1971 के हमर उपनयन भेल आ सात जुलाई 1971 के बूबू (राजीव, हमर दोसर पित्ती नरनाथ झा, जिनका हम सभ लाल काका कहैत रहियैन्हि आ जिनकर देहांत 1973 में भय गेलैन्हि, क दोसर पुत्र आ संप्रति इलाहाबाद बैंक, पूर्णिया में पदस्थापित) क मूड़न छलैन्हि, कपिलेश्वर स्थान में। सभ गोटा के ओतय जाय लेल लाल काका राज्य ट्रांसपोर्ट क बस ठीक कयने रहथि। भोरे ओ बस आबि नौ नंबर क सामने में लागल। डेरा क सभ लोक चल गेल कपिलेश्वर। बचि गेलहुं हम, बाबा, सुशील पाठक, गौआं काका (जे प्रसिद्ध छथि लंबोदर सं आ असली नाम थिकैन्हि चंद्रकांत मिश्र) आ नोकर सभ। दिन में करीब 11 बजे छोटका कुमार (राजकुमार शुभेश्वर सिंह) उपनयन क हकार पुरबाक लेल अयलाह। ओ हमरा भीख में 101 टाका देलैन्हि। किछु काल क बाद ओ चल गेलाह। तखन हम बाबा के कहलियैन्हि जे इ टाका अहां राखि लियअ। दाइजी देखती तं लय लेतीह। बाबा कहलैन्हि जे कत्तौ राखब ते दाइजी देखिये लेती। हम कहलियैन्हि- एकटा जगह अछि। बाबा हंसैत पुछलैन्हि-कोन। हम कहलियैन्हि- अहां क दुर्गा पोथी। बाबा हंसैत कहलैन्हि- अहांक पितामही के दुर्गा पोथी क काज कखनो नहिं पड़ैत छैन्हि। फेर कहलैन्ह- हम टाका क की करब। हम कहलियैन्हि- एकटा जूता आ एकटा छड़ी कीनब। बाबा कहलैन्हि- तकर चिंता अहां नहिं करू। हम जिद्द करय लगलियैन्हि, तं बाबा कहलैन्हि- ठीक छै, टाका राखि दियौक। हम भीख क टाका ओहि में नुका देलियैक। दुपहरिया में जखन सभ गोटा कपिलेश्वर स्थान सं घूरल, तं बाबा सभके गप्प कहि देलखिन्ह। संगहि इहो कहलखिन्ह- आब राजा सेहो हमर चिंता करय लगलाह। अगिला दिन दुर्गा पोथी देखलहुं, तं ओ टाका नहिं छल। बाबा के पुछलियैन्हि, तं जवाब भेटल- दाइजी देख लेलैन्हि आ लय लेलैन्हि। आब बूझैत छियैक जे हमर बाबा कें वास्तव में टाका कर कोनो काज नहीं रहैन्हि।
रातिम दिन काकाजी (हमर जेठ पित्ती मणिनाथ झा) जूता आनि देलैन्हि। पैर में पैघ छल। कोहुना पहिर कय विध भेल। अगिला दिन सुशील पाठक क संग ओकरा बदलबाक लेल टावर गेलहुं।
आइ बाबा क बरखी छलैन्हि, तें ओ बेशी मोन पड़ैत रहलाह। मोन पड़ल जे एक बेर अस्पताल में भरती बाउ बाबा के देखबा लेल बाबा क संग रिक्शा पर जाइत छलहुं। हम झुकय लगलहुं, तं बाबा टाफी कीन कय देलैन्हि जे इ खयला पर नींद नहिं लागत। तहिया से आइ धरि जखन नींद लगैत अछि, टाफी तं नहिं, पान अवश्य खा लैत छी।
काल्हि कहब चौथा क्लास में आओ पढ़े और सीखें किताब कोना कीनल गेल।
रातिम दिन काकाजी (हमर जेठ पित्ती मणिनाथ झा) जूता आनि देलैन्हि। पैर में पैघ छल। कोहुना पहिर कय विध भेल। अगिला दिन सुशील पाठक क संग ओकरा बदलबाक लेल टावर गेलहुं।
आइ बाबा क बरखी छलैन्हि, तें ओ बेशी मोन पड़ैत रहलाह। मोन पड़ल जे एक बेर अस्पताल में भरती बाउ बाबा के देखबा लेल बाबा क संग रिक्शा पर जाइत छलहुं। हम झुकय लगलहुं, तं बाबा टाफी कीन कय देलैन्हि जे इ खयला पर नींद नहिं लागत। तहिया से आइ धरि जखन नींद लगैत अछि, टाफी तं नहिं, पान अवश्य खा लैत छी।
काल्हि कहब चौथा क्लास में आओ पढ़े और सीखें किताब कोना कीनल गेल।
Posted by यशोनाथ झा at 8:34 AM No comments:
Saturday, December 29, 2007
बाबा क नाम पर वेबसाइट आ हमर उपनयन
भुवन दिल्ली से फोन पर सूचित कयलैन्हि जे ओ बाबा क नाम पर एकटा वेबसाइट शुरू कयलैन्हि। भुवन हमर सबसे छोट पित्ती श्री विद्यानाथ झा, जिनका हम सभ नुनू काका कहैत छियैन्हि, क ज्येष्ठ पुत्र छथि आ संप्रति दिल्ली में छथि। बाबा क नाम पर वेबसाइट के पता अछि http://www.ramanathjha.com/ एहि पर एखनि तक खाली शीर्षक आ बाबा क फोटो देल गेल अछि। प्रायः सुमन (हमर तेसर पित्ती दुर्गानाथ झा, जिनका हम सभ बूआ काका कहैत रहियैन्हि आ आब ओ नहिं छथि, क ज्येष्ठ पुत्र आ संप्रति भारतीय रिजर्व बैंक क कानपुर शाखा में पदस्थापित) ओ फोटो देलखिन्ह अछि। वेबसाइट देखि प्रसन्नता भेल। आइ-काल्हि ओहि वेबसाइट ले सामग्री तैयार कय रहल छी।
एहि क्रम में बाबा क विषय में किछु आओर गप्प मोन पड़ल। बाबा 1971 में दुखित पड़ि गेल रहथि। हमर दीदी (इला) क विवाह आ हमर उपनयन क चिंता हुनका रहैन्हि। 1971 क जनवरी में दीदी क विवाह भय गेलैन्हि आ तकर बाद हमर उपनयन क दिन निश्चय भेल छह जुलाई। बाबा आचार्य बनबा लेल तैयार रहथि। डाक्टर कहने रहैन्हि जे दवाई नियमित खयबाक अछि। तखन एकभुक्त कोना करितथि। बाबा उपाय कयलैन्हि-स्टेपनी आचार्य क व्यवस्था भेल। बाउ बाबा (रविनाथ झा) स्टेपनी आचार्य बनलाह। केश कटा, एकभुक्त कय तैयार रहथि जे यदि बाबा का मोन खराब होयतैन्हि, तं ओ आचार्य बनि जयताह। मुदा बाबा सभटा विधि पूरा कयलैन्हि। हमरा जनौ पड़ि गेल। बाबा क देल पवित्री (जनौ में लगयबा लेल चानी क औंठी) आइयो हमर जनौ में अछि। उपनयन क बाद नित्य तीन बेर संध्या वंदन करबाक आदेश भेटल। करैत रहलहुं। अमरकोष, महामृत्युंजय मंत्र आ भगवान क पूजा क सभटा विधि बाबा सिखौलैन्हि। जनौ गेठियैब आ नैवेद्य क मंत्र नुनू काका आ ओझा भोगनाथ झा सिखौलैन्हि।
अगिला बेर बाबा क दुर्गा पोथी में नुका देलियैन्हि भीख क टाका।
एहि क्रम में बाबा क विषय में किछु आओर गप्प मोन पड़ल। बाबा 1971 में दुखित पड़ि गेल रहथि। हमर दीदी (इला) क विवाह आ हमर उपनयन क चिंता हुनका रहैन्हि। 1971 क जनवरी में दीदी क विवाह भय गेलैन्हि आ तकर बाद हमर उपनयन क दिन निश्चय भेल छह जुलाई। बाबा आचार्य बनबा लेल तैयार रहथि। डाक्टर कहने रहैन्हि जे दवाई नियमित खयबाक अछि। तखन एकभुक्त कोना करितथि। बाबा उपाय कयलैन्हि-स्टेपनी आचार्य क व्यवस्था भेल। बाउ बाबा (रविनाथ झा) स्टेपनी आचार्य बनलाह। केश कटा, एकभुक्त कय तैयार रहथि जे यदि बाबा का मोन खराब होयतैन्हि, तं ओ आचार्य बनि जयताह। मुदा बाबा सभटा विधि पूरा कयलैन्हि। हमरा जनौ पड़ि गेल। बाबा क देल पवित्री (जनौ में लगयबा लेल चानी क औंठी) आइयो हमर जनौ में अछि। उपनयन क बाद नित्य तीन बेर संध्या वंदन करबाक आदेश भेटल। करैत रहलहुं। अमरकोष, महामृत्युंजय मंत्र आ भगवान क पूजा क सभटा विधि बाबा सिखौलैन्हि। जनौ गेठियैब आ नैवेद्य क मंत्र नुनू काका आ ओझा भोगनाथ झा सिखौलैन्हि।
अगिला बेर बाबा क दुर्गा पोथी में नुका देलियैन्हि भीख क टाका।
Posted by यशोनाथ झा at 10:47 AM No comments:
Wednesday, December 12, 2007
...आ ओ हमरा सभ के छोड़ि चल गेलीह
नाम छलैन्हि अंजू. हमर सबसे छोट पिसिया, जिनका हम अपन दीदी कहैत छियैन्हि, क जेठ बेटी छलखिन्ह. हमरा सं किछुए दिनक पैघ रहथि. बाबा हमर आ अंजू क नाम बंगला स्कूल में तेसर कक्षा में लिखा देलैन्हि. स्कूल क नाम रहैक पीतांबरी बंगाली मिडिल स्कूल. ताबत तक बाबा क डेरा राजकुमार गंज से नौ नंबर, अर्थात नौ, गिरिंद्र मोहन रोड में आबि गेल रहैन्हि. हम आ अंजू खाली भाई-बहिन नहिं, अभिन्न संगी आ एक-दोसर क पूरक रही. कखनो एसगरे नहिं रही. एके थारी में खेनाई आ संगे स्कूल गेनाई-एनाई. किछुए दिन भेल रहय स्कूल गेनाई. एक दिन अंजू के मोन खराब भेलैन्हि. संतोष चाचा (डा सतींद्र मोहन मिश्र) हुनका देखलखिन्ह. दवाई पड़लैन्हि. ओहि दिन हमहू स्कूल नहिं गेलहुं. डेरा पर लड़का-लड़की-शहर-सिनेमा खेलाइत रही. अंजू दोसरो दिन दुखित छलीह. तखनि हुनका दोसर डाक्टर से देखाओल गेल. हुनकर स्वास्थ्य दिन-दिन खराब होइत गेल. करीब एक हफ्ता तक हमहू स्कूल नहिं गेलहुं. भरि दिन अंजू संगे खेलाइत रहैत छलहुं. बाद में अंजू बिछान पर से उठबा में सेहो असमर्थ भय गेलीह. ओहि बीच में एक बेर बाबा के दिल्ली जयबाक छलैन्हि. ओतय सं हमरा सभ लेल सनेस अनलैन्हि-कलम, जेकर रोशनाई बाहर से देखाइत रहय. अंजू आ हम एके रंग क कलम लेलहुं. ब्लू रंग के ढक्कन बाला. खूब खेलाइत रही दूनू गोटा. जाड़ मास रहैक. लाल काका (नरनाथ झा-हमर पापा से छोट भाई, जिनकर निधन 1973 में भय गेलैन्हि) सभ दरभंगा में रहथि. कूकू (लाल काका क जेठ बालक, जे हमरा गुरुदेव कहैत छलाह) क जन्मदिन रहैन्हि. हुनका लेल सूट बनबाओल गेल छल. सांझ में लाल काका सभ बाजार जाइ ले तैयार छलाह. ताबत अपन दीदी क चीत्कार सुनलहुं. पता चलल जे अंजू हमरा सभ के छोड़ि चल गेलीह. राति में हुनका सभ उठा कय लय गेलैन्हि. भोरे दाइजी उठौलैन्हि- चलू, अंजू के तिलांजलि दय दियौन.
स्कूल खुजला पर जखनि पहिल दिन गेलहुं, तं टिफिन क समय में शोक सभा रहैक. भीम दा छलाह हमर सबहक शिक्षक. ओ घोषणा कयलैन्हि-अंजू का निधन हो गया है. इसलिए स्कूल आज बंद रहेगा. हम आ बौआ भाई वापस डेरा अयलहुं. अंगना बरंडा पर खेनाई पर सभ बैसल रहैक. बूआ काका पुछलैन्हि- एखने. हम जवाब देलियैन्हि- छुट्टी भय गेल. फेर पुछलैन्हि- किया. हम कहलियैन्हि- अंजू मरि गेलीह, तें. अपन दीदी ओही ठाम रहथि. ओ कानय लगलीह. तखन आभास भेल जे गलती भय गेल.
अस्तु, अंजू क मृत्यु क बहुत दिन बाद तक हमरा लगैत छल जे किछु हेराय गेल अछि. जखन चारिम क्लास में गेलहुं आ नब-नब किताब सभ भेटल, सामान्य भय सकलहुं.
स्कूल खुजला पर जखनि पहिल दिन गेलहुं, तं टिफिन क समय में शोक सभा रहैक. भीम दा छलाह हमर सबहक शिक्षक. ओ घोषणा कयलैन्हि-अंजू का निधन हो गया है. इसलिए स्कूल आज बंद रहेगा. हम आ बौआ भाई वापस डेरा अयलहुं. अंगना बरंडा पर खेनाई पर सभ बैसल रहैक. बूआ काका पुछलैन्हि- एखने. हम जवाब देलियैन्हि- छुट्टी भय गेल. फेर पुछलैन्हि- किया. हम कहलियैन्हि- अंजू मरि गेलीह, तें. अपन दीदी ओही ठाम रहथि. ओ कानय लगलीह. तखन आभास भेल जे गलती भय गेल.
अस्तु, अंजू क मृत्यु क बहुत दिन बाद तक हमरा लगैत छल जे किछु हेराय गेल अछि. जखन चारिम क्लास में गेलहुं आ नब-नब किताब सभ भेटल, सामान्य भय सकलहुं.
Posted by यशोनाथ झा at 11:07 AM No comments:
Sunday, December 9, 2007
ओ मनहूस दिन (1971 क नौ दिसंबर)
आइ बाबा क पुण्यतिथि थिकैन्हि. अजुके दिन छल, 1971 ईस्वी क. दाइजी गाम में छलीह. बाबा भोरे उठलाह. फूल तोड़ि कय अयलहुं, त कहलैन्हि- राजा, हमर छड़ी के रौद में दय दियौक. हम पुछलियैन्हि- कनिये तेल लगा दिय. बाबा क अनुमति भेटल, तं छड़ी में तेल लगा ओकरा रौद में राखि देलियैक. हमरा बूझल छल जे आइ बाबा के गाम जयबाक छैन्हि-10 बजिया ट्रेन सं. छब्बी दीदी, छोटी आ बेबी करीब आठ बजे नौ नंबर में आबि गेल रहथि. बाबा नहा कय पूजा पर बैसि गेलाह. हम इम्हर-ओम्हर करय लगलहुं. बाबा क पूजा खत्म भेलैन्हि, तं च्यवनप्राश खयबा ले हुनका लग गेलहुं. बाबा पहिने हमरा च्यवनप्राश देलैन्हि आ कहलैन्हि - गाम सं घूरब तं गणित क पाठ सब सूनब. हम छठा क्लास में पढ़ैत रही-पीतांबरी बंगाली मिडिल स्कूल में. वार्षिक परीक्षा निकट रहय, तैं बाबा क संग गाम नहिं जयबाक रहे. बाबा एकटा अनुवाद सेहो देने छलाह-अखबार सं. अंग्रेजी से हिंदी में. बाबा सतुआ आ रोटी-तरकारी खा कय पान खेलैन्हि. सामान तैयार छलैन्हि. माछ सेहो. पाठक जी रिक्शा अनलैन्हि. बाबा स्टेशन गेलाह. सत्ती दीदी कालेज चल गेलीह आ जीबू भाइजी स्कूल. बल्लू भाइजी कालेज. डेरा पर हम, अपन दीदी, संजू, रानी, बौअन आ नीतू छलहुं. नोकर में सिंहेश्वर. ताबत टेलीफोन (नंबर 2197) कं घंटी बाजल. हम फोन उठौलहुं. ओम्हर से आवाज आयल - इ प्रोफेसर साहब का डेरा है. हम जवाब देलियैक-हां. ओम्हर से पुछलक - अहां के बजै छी. हम कहलियैक-राजा. फेर प्रश्न कयलक-अहां प्रोफेसर साहब के के छियैन्हि. हम जवाब देलियैक-पोता. ओम्हर से कहलक - प्रोफेसर साहब के मोन खराब भय गेलैन्हि अछि. हम स्टेशन से बजैत छी. फोन पटकि दौड़लहुं. अपन दीदी अंगना बरंडा पर छलीह. बाबा क घर से बाहर बरंडा आ काकाजी क घर पार करबा में तीन बेर खसलहुं. चिचिया कय अपन दीदी के कहलियैन्हि आ सीधे अंगना बला केबाड़ से बाहर अयलहुं. कल पर सिंहेश्वर दतमनि करैत छल. ओकरा कहलियैक आ दौड़ गेलहुं स्टेशन दिश. सैंडो गंजी आ हाफ पैंट पहिरने. कोनो होश नहिं छल. हम आगू, सिंहेश्वर पाछू. स्टेशन पर पुछलियैक, तं पता चलल जे बाबा के अस्पताल पठाओल गेलैन्हि अछि. हम हताश भय घुरि डेरा अयलहुं. ताबत नवीन चाचा आ सुशील पाठक डेरा पर आबि गेल रहथि. हम इम्हर से ओम्हर हताश भय टहलैत रही. हाफ पैंट आ सैंडो गंजी पहिरने. करीब आधा घंटा बाद बरंडा पर से देखलियैक, एकटा एंबेसडर गाड़ी गेट से भीतर भेलैक. नीचा दौड़ल गेलहुं. ताबत ओ गाड़ी आबि पोर्टिको क बाहरे रुकि गेल. छब्बी दीदी कनैत रहथि. बाबा पछिला सीट पर पड़ल रहथि. हम सीधे पछुआर दिश दौड़लहुं आ लालकोठी में दादा बाबा (तंत्रनाथ झा) के खबरि देबा लय गेलहुं. दादा बाबा खुजले देह बाहर में रहथि. हुनका कहलियैन्हि- बाबा. एतबा कहि फेर वापस दौड़लहुं. ताबत बाबा के धरती पर सुता देल गेल रहैन्हि. हम जोर सं कनैत रही. अपन दीदी के पकड़ि कय. ताबत ओझा भोगनाथ झा पहुंचलाह. जीबू भाइजी अयलाह, भीड़ बढ़य लागल. बाबा क घड़ी चलैत छलैन्हि, मुदा बाबा शांत भय भूमि पर सुतल छलाह.
एकर बाद की सभ भेलैक, सभ टा ओहिना मोन अछि. कोना दिन भरि बीतल. माला पिसिया सभ बच्चा के लय कय लाल कोठी गेलीह आ खेनाइ खुऔलैन्हि. हम नौ नंबर क गेट से बाबा क पार्थिव शरीर लग तक कतेक चक्कर लगबैत रही. पिसी मां के लय कय बूआ काका पटना सं अयलाह. ओझा भोगनाथ झा गाम सं दाइजी के लय कय अयलाह. बाउ बाबा सेहो अयलाह. रांची में ट्रंक काल से लाल बाबा के खबरि देल गेल. राति में बाबा के उठा कय सभ लय गेल. ताबत काकाजी आ लाल काका कटिहार सं पहुंचलाह.
सभटा गप्प मोन पड़ि रहल अछि. तहिया नहिं बुझैत छलियैक जे हमर बाबा की छलाह. आइ ओ मोन पड़ैत छथि, तं बुझाइत अछि जे हमर बाबा वास्तव में की छलाह. आइयो जखनि कखनो कोनो दुविधा बा अनिर्णय क स्थिति अबैत अछि, बाबा मोन पड़ैत छथि आ फेर अपन काज में जुटि जाइत छी. जाबत बाबा लग रही, लखन जी, पुरुषोत्तम बाबू, जयधारी बाबू, जगदीश मिश्र, विश्वेश्वर जी, नंदनंदन जी, नवीन चाचा, बालकृष्ण बाबू, डा टीएन झा, दुर्गानंद बाबू आ पता नहिं कतेक लोक सभ लेल हम विशिष्ट छलियैक. कारण छल बाबा क सबसे दुलारू. बाबा क कलम सं लिखब आ बाबा जेहन तुराई ओढ़ताह, ओहने तुराई ओढ़ब. ओहिना नारायण तेल के मालिश होयत. ओहिना सिरमा दिश चौकी क नीचा में ईंटा राखल जायत. ओहने जूता पहिरब आ ओहने थारी में भोजन करब. जिद्दी ततबे कि बाबा के तंग कय दैत छलियैन्हि. खिहाड़ि कय बाबा पकड़बैत छलाह आ कल क तर में बैसा कय माथ पर पानि दैत छलाह. हकमैत बाबा, मुदा तत्काल फेर पुरान रूप में.
आइ एतबे. फेर कहब बाबा क खिस्सा.
एकर बाद की सभ भेलैक, सभ टा ओहिना मोन अछि. कोना दिन भरि बीतल. माला पिसिया सभ बच्चा के लय कय लाल कोठी गेलीह आ खेनाइ खुऔलैन्हि. हम नौ नंबर क गेट से बाबा क पार्थिव शरीर लग तक कतेक चक्कर लगबैत रही. पिसी मां के लय कय बूआ काका पटना सं अयलाह. ओझा भोगनाथ झा गाम सं दाइजी के लय कय अयलाह. बाउ बाबा सेहो अयलाह. रांची में ट्रंक काल से लाल बाबा के खबरि देल गेल. राति में बाबा के उठा कय सभ लय गेल. ताबत काकाजी आ लाल काका कटिहार सं पहुंचलाह.
सभटा गप्प मोन पड़ि रहल अछि. तहिया नहिं बुझैत छलियैक जे हमर बाबा की छलाह. आइ ओ मोन पड़ैत छथि, तं बुझाइत अछि जे हमर बाबा वास्तव में की छलाह. आइयो जखनि कखनो कोनो दुविधा बा अनिर्णय क स्थिति अबैत अछि, बाबा मोन पड़ैत छथि आ फेर अपन काज में जुटि जाइत छी. जाबत बाबा लग रही, लखन जी, पुरुषोत्तम बाबू, जयधारी बाबू, जगदीश मिश्र, विश्वेश्वर जी, नंदनंदन जी, नवीन चाचा, बालकृष्ण बाबू, डा टीएन झा, दुर्गानंद बाबू आ पता नहिं कतेक लोक सभ लेल हम विशिष्ट छलियैक. कारण छल बाबा क सबसे दुलारू. बाबा क कलम सं लिखब आ बाबा जेहन तुराई ओढ़ताह, ओहने तुराई ओढ़ब. ओहिना नारायण तेल के मालिश होयत. ओहिना सिरमा दिश चौकी क नीचा में ईंटा राखल जायत. ओहने जूता पहिरब आ ओहने थारी में भोजन करब. जिद्दी ततबे कि बाबा के तंग कय दैत छलियैन्हि. खिहाड़ि कय बाबा पकड़बैत छलाह आ कल क तर में बैसा कय माथ पर पानि दैत छलाह. हकमैत बाबा, मुदा तत्काल फेर पुरान रूप में.
आइ एतबे. फेर कहब बाबा क खिस्सा.
Posted by यशोनाथ झा at 10:16 AM 1 comment:
Thursday, December 6, 2007
मोन पड़लाह नवचंद्र चाचा
आइ हमरा इ पीड़ा भय रहल अछि जे कतय सं शुरू करी. आइ भोरे मोन भेल जे बाबा से खिस्सा शुरू करी, मुदा गाम क इतिहास एखनि अपूर्ण अछि. तखन भेल जे किछु अंट-शंट लिखी. ताबत मोन पड़ल जे नवचंद्र चाचा क चर्चा एखनि तक नहिं भेल अछि. वास्तव में नवचंद्र चाचा हमरा लेल सब किछु छलाह-अभिभावक, संगी, प्रेरणा स्रोत आ पता नहिं की सभ. हुनक व्यवहार आ निश्छलता मोन पड़ल, त अनेरे मूड उखड़ि गेल आ कंप्यूटर बंद कय हुनकर गप्प सभ मोन पाड़य लगलहुं. हमर बच्चा सबहक गाम बला बाबा, पत्नी ले चाचा, पापा ले नवचंद्र, आ हमरा ले एक अद्भुत व्यक्तित्व. मोन पड़ल जे शुभम छोट रहथि. चाचा रांची आयल रहथि. भोरे एकटा खिलौना वाला हाथी लय कय चाचा हुनका संग खेलाइत रहथि. हाथी क नाम नहिं लेबाक रहैन्हि, तं नाम राखि देलखिन्ह मोती प्रसाद. तहिया सं आइ धरि हमर बच्चा सभ हाथी के मोती प्रसाद कहैत छैक. ओही बेर चाचा कहने रहथि- तों भले ही कपड़ा-लत्ता में कंजूसी करिहें, भोजन में कहियो कंजूसी नहिं होयबाक चाही। एहन बढ़िया उदाहरण दय के बुझौलैन्हि, जे आइयो मोन अछि.
एहि सं पहिने शुभम कंप्यूटर पर खिस्सा पढलैन्हि- प्रेरित भेलीह. फेर ओ अपन बाबा के नीचा आनि देखौलैन्हि. पापा सेहो प्रशंसा कयलैन्हि. तखने मोन पड़ला नवचंद्र चाचा. यदि ओ आइ देखतथि, तं की कहितथि, से कल्पना कय अवसाद भेल. अस्तु आइ एतबे. फेर काल्हि किछु घोंटब.
एहि सं पहिने शुभम कंप्यूटर पर खिस्सा पढलैन्हि- प्रेरित भेलीह. फेर ओ अपन बाबा के नीचा आनि देखौलैन्हि. पापा सेहो प्रशंसा कयलैन्हि. तखने मोन पड़ला नवचंद्र चाचा. यदि ओ आइ देखतथि, तं की कहितथि, से कल्पना कय अवसाद भेल. अस्तु आइ एतबे. फेर काल्हि किछु घोंटब.
Posted by यशोनाथ झा at 10:24 AM No comments:
Wednesday, December 5, 2007
धर्मपुर क इतिहास
धर्मपुर क असल नाम कनकपुर छैक. हमर प्रपितामह तारानाथ झा धानेरामपुर (उजान गाम क एक अन्य टोल) क छलाह. हुनकर निःसंतान मौसी हुनका अपन पोसपुत्र बना लेलखिन्ह आ ओ धर्मपुर चल अयलाह. हमर प्रपितामह कें पांच गोट पुत्र आ तीन गोट पुत्री रहथिन्ह. पुत्र में रमानाथ झा, तंत्रनाथ झा, शचीनाथ झा, बोधनाथ झा आ रविनाथ झा. हमर प्रपितामह क तीन पुत्री क नाम हमरा नहिं बूझल अछि, यद्यपि हुनकर संतान सभ सं परिचय अछि. हमर पिता क एक टा पिसिया, जिनका हम नुनू मैयां कहैत रहियैन्हि, हमरा मोन छथि. अस्तु, हमर प्रपितामह क देहांत 1962 ईस्वी में भेल. तहिया हम मात्र एक वर्ष क छलहुं.
हमर बाबा छलाह रमानाथ झा. पितामही के दाइजी कहैत छलियैन्हि. बाबा-दाइजी लग जन्म भेल आ बाल्यावस्था हुनके सभ लग बीतल. बाबा संयुक्त परिवार क प्रमुख छलाह. दरभंगा में डेरा छल राजकुमारगंज में बी टाइप क्वार्टर. डेरा पर कतेक लोक रहैत छलैक- गौआं काका, पाठक जी, टुने चाचा, बुआ काका, अपन दीदी, नयी मां, लाल काका, नुनू काका, बाउ बाबा, छब्बी दीदी, सत्ती दीदी, लल्लू भाइजी, संजू, बौअन, कूकू, रूमा, बौआ भाई, दीपू, जीबू भाइजी, बड़की मां, काकाजी. सबहक विषय में अलग-अलग खिस्सा कहब.
अस्तु, फेर चलू धर्मपुर. हमर प्रपितामह ओहिठाम बसला. क्रमशः मखना के बसेलखिन्ह. मखना हुनकर खबास छलैन्हि. हमरा ओ मोन नहिं अछि. धर्मपुर क इतिहास क विषय में हमर नुनू बाबा (शचीनाथ झा, जे संप्रति अमेरिका में छथि) एकटा संस्मरण हमरा पठौने छथि. अंगरेजी में. ओकर अनुवाद कय रहल छी. फेर खिस्सा आगू बढ़त.
हमर बाबा छलाह रमानाथ झा. पितामही के दाइजी कहैत छलियैन्हि. बाबा-दाइजी लग जन्म भेल आ बाल्यावस्था हुनके सभ लग बीतल. बाबा संयुक्त परिवार क प्रमुख छलाह. दरभंगा में डेरा छल राजकुमारगंज में बी टाइप क्वार्टर. डेरा पर कतेक लोक रहैत छलैक- गौआं काका, पाठक जी, टुने चाचा, बुआ काका, अपन दीदी, नयी मां, लाल काका, नुनू काका, बाउ बाबा, छब्बी दीदी, सत्ती दीदी, लल्लू भाइजी, संजू, बौअन, कूकू, रूमा, बौआ भाई, दीपू, जीबू भाइजी, बड़की मां, काकाजी. सबहक विषय में अलग-अलग खिस्सा कहब.
अस्तु, फेर चलू धर्मपुर. हमर प्रपितामह ओहिठाम बसला. क्रमशः मखना के बसेलखिन्ह. मखना हुनकर खबास छलैन्हि. हमरा ओ मोन नहिं अछि. धर्मपुर क इतिहास क विषय में हमर नुनू बाबा (शचीनाथ झा, जे संप्रति अमेरिका में छथि) एकटा संस्मरण हमरा पठौने छथि. अंगरेजी में. ओकर अनुवाद कय रहल छी. फेर खिस्सा आगू बढ़त.
Posted by यशोनाथ झा at 8:41 AM 2 comments:
Tuesday, December 4, 2007
धर्मपुर क भूगोल
धर्मपुर पहुंचनाई एकदम सोझ छैक-दरभंगा सं झंझारपुर क ट्रेन पकड़ू आ ककरघट्टी, तारसराय, सकरी जं, मनीगाछी क बाद अबैत छैक लोहनारोड. स्टेशन क पश्चिम दिश गुमटी छैक, गुमटी सं उत्तर भय पक्की सड़क पर पांच सौ छियालीस डेग चलू- बिदेश्वर स्थान दिश. बामा कात एकटा कदम क गाछ भेटत. ओत्तहि सं खड़ंजा वला सड़क पर उतरि जाउ. दू सौ उनतीस डेग चलला पर दहिना कात कच्ची सड़क पर उतरि जाउ. सीधे चलैत आउ आ हमर पुबरिया घर क दलान पर पहुंच जायब। हमर घर सं ठीक पहिने अरुण चाचा क घर छैन्हि। ओ सेना में लेफ्टिनेंट कर्नल छथि। घर पर हुनक अनुज तरुण चाचा सपरिवार रहैत छथि। ओहि सं पहिने, जतय सं खड़जा अलग होइत छैक, छोटे काका आ देबू काका क घर छैन्हि। हमर घर क ठीक बगल में उत्तर दिश अनिल चाचा क घर छैन्हि। हुनकर घर क उत्तर दिश हमर सबहक पोखरि, जेकर पानि में नहा कय एक बेर कान में घाव भय गेल रहय।
हमर गाम क आरंभ होइत अछि बंठा-संठा कर घर सं। ओकर बाद भुट्टा आ आन खबास सबहक घर।
हमर घर क दक्षिण में सेहो बौका, सोमना आ आन खबास सबहक टोल अछि। पोखरि क उत्तर आ पूब में मोहन चौधरी, पंचा आ अन्य कर घर। गाम में बिजली छैक, टेलीफोन आ मोबाइल सेहो। गाम में रहनिहार खाली तरुण चाचा आ छोटे काका (हरि बाबू-रसनाथ झा) छथि। एहि बीच में हमर बड़की मां आ पितिऔत दीपू (लक्ष्मीनाथ झा) रहैत छथि- दछिनबरिया कोठा में।
हमर गाम क आरंभ होइत अछि बंठा-संठा कर घर सं। ओकर बाद भुट्टा आ आन खबास सबहक घर।
हमर घर क दक्षिण में सेहो बौका, सोमना आ आन खबास सबहक टोल अछि। पोखरि क उत्तर आ पूब में मोहन चौधरी, पंचा आ अन्य कर घर। गाम में बिजली छैक, टेलीफोन आ मोबाइल सेहो। गाम में रहनिहार खाली तरुण चाचा आ छोटे काका (हरि बाबू-रसनाथ झा) छथि। एहि बीच में हमर बड़की मां आ पितिऔत दीपू (लक्ष्मीनाथ झा) रहैत छथि- दछिनबरिया कोठा में।
Posted by यशोनाथ झा at 10:44 AM No comments:
Subscribe to: Posts (Atom)


text:
गया। भूटान क प्रधान मंत्री लिनपो जिग्में वाई थिनले आ बिहार क मुख्यमंत्री नीतीश कुमार क बीच भेल बैठक मे बुद्ध सर्किट सहित कई मुद्दा पर विस्तार स चर्चा भेल। बैठक क बाद थिरले कहला जे भारत आ भूटान क बीच पुरान आ बेहतर संबंध अछि। एकरा आओर विस्तार देबाक जरूरत अछि।
ओ कहला जे बिहार मे पर्यटनक अपार संभावना अछि आ भूटान एहि मे बिहार कए सहयोग करबा लेल तैयार अछि। ओ कहला जे बिहार क विकास क लेल मुख्यमंत्री नीतीश कुमार क लग मे एकटा नीक योजना अछि। एहि योजना क क्रियान्वयन कैल जा रहल अछि, जाहि स बिहार क न सिर्फ आर्थिक विकास होएत, बल्कि देश विदेश स अबनिहार श्रद्धालु पर बिहार क सकारात्मक छवि तैयार होएत। बिहार क एहि योजना स, हम काफी प्रभावित छी। थिनले बौद्ध स्थल क विकास मे मुख्यमंत्री नीतीश कुमार क व्यक्तिगत रूचि क सराहना केलथि।
ओ कहला जे बिहार मे भूटान स प्रत्येक वर्ष 50-60 हजार तीर्थयात्री अबैत छथि। भूटान क प्रधानमंत्री लिनपो जिग्मे वाई थिनले कहला जे भूटान सरकार भूटान-बोधगया क लेल जारी वायु सेवा क उड़ान मे वृद्धि करत आ भूटान-, बोधगया- बंगलुरु हवाई सेवा शीघ्र शुरू कैल जाएत।
मुख्यमंत्री नीतीश कुमार द्वारा दोबारा बिहार एबाक क आमंत्रण कए स्वीकार करैत कहला जे भूटान भौतिकता कए मापदंड नहि मानैत अछि, बल्कि अपन संस्कृति कए बचबैत आगू बढैत अछि, आध्यात्मिकता क आधार पर विकास चाहैत अछि। एहि स न सिर्फ परिस्थिति सुरक्षित रहत, बल्कि पर्यावरण सेहो संतुलित रहत। एहि कारण स भूटान ग्लोबल वामिंर्ग स बचल अछि। ओ कहला जे न सिर्फ व्यक्तिगत बल्कि राष्ट्रीय स्तर पर एहि सिद्धांत क क्रियान्वयन कैल गेल अछि। संगहि ओ उम्मीद जतेलाह जे भूटान क एहि विचार कए जल्द वैश्विक आधार भेटत।
एहि मौका पर मुख्यमंत्री नीतीश कुमार कहला जे भूटान एतबा बेसी विकास करि लेलक अछि जे सार्क देश मे सबस बेसी प्रति व्यक्ति आय भूटानक अछि। ओ कहला जे भूटान क सवांर्गीण विकास मे भारत क महत्वपूर्ण योगदान रहल अछि। ओ भूटान क सकल राष्ट्रीय उत्पादन क सराहना केलथि। संगहि, कुमार भूटान क प्रधानमंत्री कए महाबोधि सोसायटी ऑफ इंडिया क अध्यक्ष चुनल जेबा पर बधाई सेहो देलथि।
बुद्ध सर्किट पर भेल बिहार भूटान मे चर्चा
गया। भूटान क प्रधान मंत्री लिनपो जिग्में वाई थिनले आ बिहार क मुख्यमंत्री नीतीश कुमार क बीच भेल बैठक मे बुद्ध सर्किट सहित कई मुद्दा पर विस्तार स चर्चा भेल। बैठक क बाद थिरले कहला जे भारत आ भूटान क बीच पुरान आ बेहतर संबंध अछि। एकरा आओर विस्तार देबाक जरूरत अछि।